qundao/data-zh-poetry huggingface dataset:
寄圣民十月十一日方到
作者：刘敞
朝代：宋
体裁：七言绝句

跋马望君秋暮时，君来何后菊花期。斋中故有金铃酒，犹可篱边倒接䍦。
寄子华内翰时亦宿斋是夕风雨
作者：刘敞
朝代：宋
体裁：古风

君居白玉堂，我在红药署。出处岂不同，咫尺限相遇。风雨闻鸡鸣，节物惊岁暮。思君正展转，梦中亦知路。
寄密令杨彦文
作者：刘敞
朝代：宋

倾盖相亲成白头，离怀终日敌三秋。
可怜鷄黍虚朋好，应用弦歌乱旅愁。
太史成书自留滞，石城通信已沈浮。
王孙可恨山中久，旧令曾为褒德侯。
寄密令杨彦文
作者：刘敞
朝代：宋

倾盖相亲成白头，离怀终日敌三秋。可怜鸡黍虚朋好，应用弦歌乱旅愁。太史成书自留滞，石城通信已沈浮。王孙可恨山中久，旧令曾为褒德侯。
寄密令杨彦文再举学官皆中正
作者：刘敞
朝代：宋

三年不相见，相见当何时。曩别不谓久，后期庸可知。周南滞留地，宿昔太史悲。春草愁山中，王孙发垂丝。怀宝常若迷，献玉常若疑。闻君已屡荐，终岁独差池。得鹿在诡遇，亡羊实多岐。著书成自乐，回首空相思。
寄密令杨彦文再举学官皆中正
作者：刘敞
朝代：宋

三年不相见，相见当何时。
曩别不谓久，后期庸可知。
周南滞留地，宿昔太史悲。
春草愁山中，王孙髪垂丝。
怀宝常若迷，献玉常若疑。
闻君已屡荐，终歳独差池。
得鹿在诡遇，亡羊实多岐。
着书成自乐，回首空相思。
寄庆州子华侍读谏议
作者：刘敞
朝代：宋

禁中颇牧去临戎，属国归来敌垒空。闻道诗书今绝幕，复看天马亦从东。醉倾床酒留边月，歌倚鹍弦舞朔风。犹忆平生欢一笑，莫忘书札寄宾鸿。
寄庆州子华侍读谏议
作者：刘敞
朝代：宋

禁中颇牧去临戎，属国归来敌垒空。
闻道诗书今绝幕，復看天马亦从东。
醉倾床酒留边月，歌倚鵾弦舞朔风。
犹忆平生欢一笑，莫忘书札寄宾鸿。
寄张仲谋
作者：刘敞
朝代：宋
体裁：五言律诗

张也真吾友，今年见老成。自彊虽不息，积习亦诸兄。曲讲闻师泛，题诗使客惊。莫如班定远，投笔笑诸生。
寄张六卧疾在山阳
作者：刘敞
朝代：宋

都门一分袂，羁旅两如何。薄宦贫病久，畏涂忧惧多。几成哭寝户，幸免葬江波。弥有三秋感，谁杭一苇过。新愁添素发，幽境长青莎。安得携君手，开怀醉且歌。
寄张六卧疾在山阳
作者：刘敞
朝代：宋

都门一分袂，覉旅两如何。
薄宦贫病久，畏涂忧惧多。
几成哭寝户，幸免葬江波。
弥有三秋感，谁杭一苇过。
新愁添素髪，幽境长青莎。
安得携君手，开怀醉且歌。
寄张十二时在城北读书简云几至绝粮
作者：刘敞
朝代：宋

新秋意无聊，多病时畏晚。出门尘埃隔，扶杖行步蹇。虽闻一城居，邈有千里远。风雨思鸡鸣，幽怀固缱绻。食贫非余病，学道与时反。悲歌空相望，不复能裹饭。
寄张十二时在城北读书简云几至绝粮
作者：刘敞
朝代：宋

新秋意无聊，多病时畏晚。
出门尘埃隔，扶杖行步蹇。
虽闻一城居，邈有千里远。
风雨思鸡鸣，幽怀固缱绻。
食贫非余病，学道与时反。
悲歌空相望，不復能裹饭。
寄张四二首
作者：刘敞
朝代：宋

城下清淮百丈深，楼前明月冷镕金。何似关山望处景，因人寄示陇头吟。清秋千里梦相思，颍水沧浪各一涯。洗耳君方避尧舜，濯缨吾请学鸱夷。
寄张四二首·其一
作者：刘敞
朝代：宋
体裁：七言绝句

城下清淮百丈深，楼前明月冷镕金。何似关山望处景，因人寄示陇头吟。
寄张四二首·其二
作者：刘敞
朝代：宋
体裁：七言绝句

清秋千里梦相思，颍水沧浪各一涯。洗耳君方避尧舜，濯缨吾请学鸱夷。
寄张宜
作者：刘敞
朝代：宋

张君于福乐，先进野人也。曩者吾见之，大惊彼何者。须眉交苍白，被服必儒雅。故善殷周间，不居王郑下。诸士多及门，之子独在野。食有脱粟饭，出无款段马。乡闾行虽高，时俗知亦寡。昨闻修庠序，造士系陶冶。斯人宜聘起，可以专楚槚。养贤须勤渠，风教随用舍。望君万里馀，谁谓我心写。
寄张宜
作者：刘敞
朝代：宋

张君于福乐，先进野人也。
曩者吾见之，大惊彼何者。
鬚眉交苍白，被服必儒雅。
故善殷周间，不居王郑下。
诸士多及门，之子独在野。
食有脱粟饭，出无款段马。
乡闾行虽高，时俗知亦寡。
昨闻修庠序，造士繫陶冶。
斯人宜聘起，可以专楚槚。
养贤须勤渠，风教随用舍。
望君万里余，谁谓我心写。
寄张拱辰
作者：刘敞
朝代：宋

楚人少眉寿，此翁七十余。
剕士多轻扬，此翁乃好书。
世医悦肤浅，此翁识古初。
习俗争锥刀，此翁尚玄虚。
数欲见此翁，为其亦起予。
责人必求备，尧舜犹病诸。
渔者公阅休，逸人狂接舆。
有之幸见告，我且从彼居。
寄张拱辰
作者：刘敞
朝代：宋

楚人少眉寿，此翁七十馀。剕士多轻扬，此翁乃好书。世医悦肤浅，此翁识古初。习俗争锥刀，此翁尚玄虚。数欲见此翁，为其亦起予。责人必求备，尧舜犹病诸。渔者公阅休，逸人狂接舆。有之幸见告，我且从彼居。
寄张晋卿时弃官还家
作者：刘敞
朝代：宋
体裁：五言律诗

闻道新安尉，清羸只自如。归来陶令赋，养性子真书。情在交游厚，心于仕进疏。人忧弃妻子，独入剡中居。
寄张献臣
作者：刘敞
朝代：宋
体裁：五言律诗

缔交从若水，百里绝相过。平日相离索，期年见揣摩。从容席上客，清绝郢中歌。拟属阳春和，伊予独在薖。
寄朱三学士
作者：刘敞
朝代：宋

忆在京辇居，相与巷南北。
幸非势利合，同有春秋癖。
往来熟杖屦，假借通经籍。
谁谓数斯疏，要云谅且直。
别离淹日月，寤寐见颜色。
惠我以好音，欣然对真迹。
微官事如毛，徇俗头欲白。
庸知尚可敎，愿子更良食。
寄朱三学士
作者：刘敞
朝代：宋

忆在京辇居，相与巷南北。幸非势利合，同有春秋癖。往来熟杖屦，假借通经籍。谁谓数斯疏，要云谅且直。别离淹日月，寤寐见颜色。惠我以好音，欣然对真迹。微官事如毛，徇俗头欲白。庸知尚可教，愿子更良食。
寄杨子华阁老使君
作者：刘敞
朝代：宋

吾丘不乐直承明，固请分符关外行。赐册最荣批凤尾，离群独恨出龙城。壮谋欲负腰间组，愁思空摇塞外旌。尘土满衫头半白，一闻班马不胜情。
寄杨子华阁老使君
作者：刘敞
朝代：宋

吾丘不乐直承明，固请分符关外行。
赐册最荣批鳯尾，离羣独恨出龙城。
壮谋欲负腰间组，愁思空摇塞外旌。
尘土满衫头半白，一闻班马不胜情。
寄杨彦文
作者：刘敞
朝代：宋

高冠长剑非一贤，子独困穷情可怜。差池早为后曹掾，坎砢复就东山眠。昔者结交期白首，迩来倾盖凡几年。穷辙决江竟寥阔，缊袍共敝无由缘。人生如处不如意，自古富贵皆由天。天门九重不可问，咄嗟拊髀心拳拳。
寄杨彦文
作者：刘敞
朝代：宋

高冠长剑非一贤，子独困穷情可怜。
差池早为后曹掾，坎砢復就东山眠。
昔者结交期白首，迩来倾盖凡几年。
穷辙决江竟寥阔，缊袍共敝无由缘。
人生如处不如意，自古富贵皆由天。
天门九重不可问，咄嗟拊髀心拳拳。
寄杨忱明叔
作者：刘敞
朝代：宋

君有湖海气，沆砀凌斗牛。远持一卷书，濯我千岁忧。大音不众合，至宝非暗投。感激移人心，汍澜使涕流。俗讥陈元龙，世乏刘豫州。安得排群儿，卧君百尺楼。
寄杨忱明叔
作者：刘敞
朝代：宋

君有湖海气，沆砀凌斗牛。
远持一卷书，濯我千歳忧。
大音不众合，至宝非暗投。
感激移人心，汍澜使涕流。
俗讥陈元龙，世乏刘豫州。
安得排羣儿，卧君百尺楼。
寄杨阮
作者：刘敞
朝代：宋
体裁：古风

中堂明华灯，宥坐湛清酒。笔砚居我前，史籍在我后。君知我不乐，我念平生友。强醉谁与欢，怅然夜将久。
寄梅山阴
作者：刘敞
朝代：宋

县与吴门近，居家识旧游。山回江表尽，水入鉴中流。胜事皆高古，诗怀易满眸。春风花又发，能寄北人不。
寄梅山阴
作者：刘敞
朝代：宋

县与吴门近，居家识旧游。
山回江表尽，水入鑑中流。
胜事皆高古，诗怀易满眸。
春风花又发，能寄北人不。
寄永叔
作者：刘敞
朝代：宋

俱持强汉节，共下承明殿。相从不相及，相望不相见。平生慕俦侣，宿昔异乡县。展转多远怀，恍惚犹对面。桑乾北风度，冰雪捲飞练。古来战伐地，惨澹气不变。赠君貂襜褕，努力犯霜霰。一尺握中策，无由奉深眷。
寄永叔
作者：刘敞
朝代：宋

俱持强汉节，共下承明殿。
相从不相及，相望不相见。
平生慕俦侣，宿昔异乡县。
展转多远怀，恍惚犹对面。
桑干北风度，冰雪捲飞练。
古来战伐地，惨澹气不变。
赠君貂襜褕，努力犯霜霰。
一尺握中策，无由奉深眷。
寄江东弟兄二首
作者：刘敞
朝代：宋

分手如昨日，清秋独异乡。长年悲落木，短发怯初凉。归燕自有适，幽兰谁为芳。裁书寄鸿雁，相与访沧浪。却埽与人绝，悲秋惊岁徂。山川举俗异，宇宙此身孤。吊影临清月，书空向瞑乌。怀归属吾党，浮海待乘桴。
寄江东弟兄二首·其一
作者：刘敞
朝代：宋

分手如昨日，清秋独异乡。长年悲落木，短发怯初凉。归燕自有适，幽兰谁为芳。裁书寄鸿雁，相与访沧浪。
寄江东弟兄二首·其一
作者：刘敞
朝代：宋

分手如昨日，清秋独异乡。
长年悲落木，短髪怯初凉。
归燕自有适，幽兰谁为芳。
裁书寄鸿鴈，相与访沧浪。
寄江东弟兄二首·其二
作者：刘敞
朝代：宋

却埽与人绝，悲秋惊岁徂。山川举俗异，宇宙此身孤。吊影临清月，书空向瞑乌。怀归属吾党，浮海待乘桴。
寄江东弟兄二首·其二
作者：刘敞
朝代：宋

却埽与人绝，悲秋惊岁徂。
山川举俗异，宇宙此身孤。
弔影临清月，书空向瞑乌。
怀归属吾党，浮海待乘桴。
寄深甫
作者：刘敞
朝代：宋

往卜颍上居，徒爱颍上人。巢由节并世，管鲍必相亲。而我与夫子，阡陌东西邻。正可白首游，岂计中道分。人生莫自必，一别俄六春。入践西掖垣，出乘两朱轮。佐时乏明略，来往徒纷纷。上愧洗耳翁，下惭图霸臣。念欲投劾去，结茅复从君。摅我宿昔意，寄声谢水滨。
寄深甫
作者：刘敞
朝代：宋

往卜颍上居，徒爱颍上人。
巢由节并世，管鲍必相亲。
而我与夫子，阡陌东西邻。
正可白首游，岂计中道分。
人生莫自必，一别俄六春。
入践西掖垣，出乘两朱轮。
佐时乏明略，来往徒纷纷。
上愧洗耳翁，下惭图霸臣。
念欲投劾去，结茅復从君。
摅我宿昔意，寄声谢水滨。
寄深甫兄弟时在颍
作者：刘敞
朝代：宋
体裁：古风

回面簿领役，终岁无一欣。思君阻晤语，坐想如古人。百里非遐方，书疏绝相闻。亦知平生怀，未为疏数分。昔君幸见怜，约礼博以文。今也知不及，瞠然已绝尘。裹饭更欲驰，漭漭风雪晨。高会汝颍间，千秋愧荀陈。
寄深甫君章
作者：刘敞
朝代：宋
体裁：古风

烂漫十日饮，未快远别情。醉魂几时醒，直见颍水清。前欢绝莫寻，离念纷更盈。车骑暂休汝，赏晤得时英。披襟两相照，话言仆屡更。论史既衮衮，说经亦铿铿。一觞亦一咏，乐事真相并。会合固难常，我独嗟南行。回首念前好，感物非嘤鸣。明发成寤歌，勉勉趣遥程。
寄献臣
作者：刘敞
朝代：宋
体裁：七言律诗

通塞由来自有期，奏书未上莫嗟咨。锥藏勉后三千客，舌在须强百万师。固有青云堪自致，暂虚丹桂不为迟。如今相府闻名甚，应以雄文荐赤墀。
寄王二十
作者：刘敞
朝代：宋

昔借君家杜甫集，无端卧疾不曾编。近从霅上吴员外，复得遗文数百篇。夫子删诗吾岂敢，古人同疾意相怜。新书不惜传将去，怅望秦城北斗边。
寄王二十
作者：刘敞
朝代：宋

昔借君家杜甫集，无端卧疾不曾编。
近从霅上吴员外，復得遗文数百篇。
夫子删诗吾岂敢，古人同疾意相怜。
新书不惜传将去，怅望秦城北斗边。
寄王二十
作者：刘敞
朝代：宋
体裁：五言律诗

累累烦书札，悠悠感别离。平生义缱绻，相忆路逶迤。羁旅老将至，江湖天一涯。佯狂人事绝，乘兴尔难期。
寄王二子直
作者：刘敞
朝代：宋

鸿飞辄上天，鱼跃还入渊。
故人去我百里余，我欲附书无由缘。
俗间离合谁得免，心虽欲近身逾远。
少壮相欢长年悲，自恨今为丈夫浅。
寄王二子直
作者：刘敞
朝代：宋

鸿飞辄上天，鱼跃还入渊。故人去我百里馀，我欲附书无由缘。俗间离合谁得免，心虽欲近身逾远。少壮相欢长年悲，自恨今为丈夫浅。
寄王子坚时在寝丘治东皋
作者：刘敞
朝代：宋

达人视天下，轻重如浮云。
震雷不经听，虫飞宁足分。
吾慕庞德公，谷口自耕耘。
身世两相弃，放言麋鹿羣。
此风久难尚，之子今復闻。
我亦问津者，滔滔远惭君。
寄王子坚时在寝丘治东皋
作者：刘敞
朝代：宋

达人视天下，轻重如浮云。震雷不经听，虫飞宁足分。吾慕庞德公，谷口自耕耘。身世两相弃，放言麋鹿群。此风久难尚，之子今复闻。我亦问津者，滔滔远惭君。
寄王深甫
作者：刘敞
朝代：宋

前日君远游，相怜每独悲。
宁知君未返，自笑还若兹。
贤者易姓逃，圣者微服驰。
圣贤不必容，吾道其如饴。
浮舟颍水清，远与尘嚣违。
卜邻西郊郭，得近樵渔期。
主人文章伯，声望高一时。
平生莫往还，见我如旧知。
势与年俱忘，胸中坦无疑。
人当意气展，何有忧寒饥。
反思万类情，紏纒未易推。
向者虽定居，睽孤常不怡。
迩来暂奔走，师友足自持。
物或损而益，吾又何怨为。
且苟无陈人，吾岂能至斯。
岁穷景萧条，多感令志衰。
须君济其弱，嗟子何当来。
寄王深甫
作者：刘敞
朝代：宋

前日君远游，相怜每独悲。宁知君未返，自笑还若兹。贤者易姓逃，圣者微服驰。圣贤不必容，吾道其如饴。浮舟颍水清，远与尘嚣违。卜邻西郊郭，得近樵渔期。主人文章伯，声望高一时。平生莫往还，见我如旧知。势与年俱忘，胸中坦无疑。人当意气展，何有忧寒饥。反思万类情，纠缠未易推。向者虽定居，睽孤常不怡。迩来暂奔走，师友足自持。物或损而益，吾又何怨为。且苟无陈人，吾岂能至斯。岁穷景萧条，多感令志衰。须君济其弱，嗟子何当来。
寄王深甫
作者：刘敞
朝代：宋

城东与城西，相去咫尺耳。不得同朝夕，譬如隔山水。况兹历三秋，正复累百里。念我谁与游，怅然岂能已。古人称莫逆，未必居密迩。自嫌感豫深，更失笑谈理。寡陋使心忧，空虚见人喜。观过而知仁，且当谢君子。
寄王深甫
作者：刘敞
朝代：宋

城东与城西，相去咫尺耳。
不得同朝夕，譬如隔山水。
况兹历三秋，正復累百里。
念我谁与游，怅然岂能已。
古人称莫逆，未必居密迩。
自嫌感豫深，更失笑谈理。
寡陋使心忧，空虚见人喜。
观过而知仁，且当谢君子。
寄王阁使
作者：刘敞
朝代：宋
体裁：七言绝句

忆醉离亭舞翠娥，举觞同听渭城歌。故人却出阳关见，愁问行云奈若何。
寄盐城舍弟得书言岁大稔兼求作夫子庙记
作者：刘敞
朝代：宋

海邑近蟠桃，铜章肯许劳。公田都种秫，霜蟹餍持螯。宫庙比洙泗，弦歌通掾曹。想多记石柱，非复笑牛刀。
寄盐城舍弟得书言岁大稔兼求作夫子庙记
作者：刘敞
朝代：宋

海邑近蟠桃，铜章肯许劳。
公田都种秫，霜蟹餍持螯。
宫庙比洙泗，弦歌通掾曹。
想多记石柱，非復笑牛刀。
寄胡二因甫
作者：刘敞
朝代：宋
体裁：古风

我思友人兮，在江之皋。去我无所兮，远哉遥遥。世岂无美士兮，莫慰我劳。愿为白鹤兮，从之逍遥。
寄致政张大卿
作者：刘敞
朝代：宋
体裁：七言律诗

昭回云汉丽清秋，曾看星槎历斗牛。归去还为竹林会，相望宁减赤松游。达人轩冕都如梦，尘世功名不自谋。闻道东山多逸赏，从君欲具五湖舟。
寄苏州张六
作者：刘敞
朝代：宋
体裁：五言律诗

西风入帘幕，游子念江湖。丹橘垂珠实，肥鱼荐玉腴。他时肯招隐，快意欲乘桴。物色烦相候，佯狂兴不无。
寄苏颂兄弟
作者：刘敞
朝代：宋
体裁：五言律诗

秋风生眼前，客子思悠然。羁旅独无友，别离私自怜。赋甘伧父诮，诗许俗人传。他日梁王客，偏怀太子贤。
寄范佑之
作者：刘敞
朝代：宋

吾子世罕识，他时醒亦狂。由来韵高逸，固自得轩昂。阮籍哭道路，接舆歌凤凰。之人亦岂病，相叹不能忘。
寄范佑之
作者：刘敞
朝代：宋

吾子世罕识，他时醒亦狂。
由来韵高逸，固自得轩昂。
阮籍哭道路，接舆歌凤凰。
之人亦岂病，相嘆不能忘。
寄范佑之
作者：刘敞
朝代：宋

范子三年别，长安北望深。
相知非势利，寄信各浮沉。
勇鋭百夫敌，轩昂万里心。
何时杀羣贼，自取肘边金。
寄范佑之
作者：刘敞
朝代：宋

范子三年别，长安北望深。相知非势利，寄信各浮沉。勇锐百夫敌，轩昂万里心。何时杀群贼，自取肘边金。
寄范十九
作者：刘敞
朝代：宋
体裁：古风

君毋走马君竟走，走马蹶块伤君手。蹭蹬翻成折臂翁，世间肯要三公否。西郊虏骑非常壮，年年犯边杀边将。劲弓长剑如君徒，始堪追逐青海上。功名弃置时未可，意气激昂人所望。侧身万里风雪寒，无由赠子黄金丹。
寄袁陟
作者：刘敞
朝代：宋

巫峡行云外，春江落日边。
隔年鸡黍具，万里孝亷船。
远道比何若，相思长渺然。
郢中轻白雪，逸响待君传。
寄袁陟
作者：刘敞
朝代：宋

巫峡行云外，春江落日边。隔年鸡黍具，万里孝廉船。远道比何若，相思长渺然。郢中轻白雪，逸响待君传。
寄裴吴江
作者：刘敞
朝代：宋

王乔一双凫，乃是尚方履。误逐阊阖风，飘然太湖水。湖水连天涯，茫茫湛清辉。秋来兴不尽，似欲都忘归。玉叠鲙如雪，碧壶酒若渑。醉辄问左右，何如张季鹰。君乃蓬邱人，神仙有名籍。不应自放浪，久为尘中客。我顷卧广陵，西风见白发。八月观海涛，壮心谢超越。因欲解印绶，从君五湖游。功名非所及，为具鸱夷舟。
寄裴吴江
作者：刘敞
朝代：宋

王乔一双凫，乃是尚方履。
误逐阊阖风，飘然太湖水。
湖水连天涯，茫茫湛清辉。
秋来兴不尽，似欲都忘归。
玉迭鲙如雪，碧壶酒若渑。
醉辄问左右，何如张季鹰。
君乃蓬邱人，神仙有名籍。
不应自放浪，久为尘中客。
我顷卧广陵，西风见白髪。
八月观海涛，壮心谢超越。
因欲解印绶，从君五湖游。
功名非所及，为具鸱夷舟。
寄襄阳舅氏龙图
作者：刘敞
朝代：宋
体裁：七言律诗

虎符龙节镇方州，天禄先生尚黑头。南纪山川殊壮丽，高阳宾客故风流。沈碑几处书遗爱，非土他时恨倚楼。想咏五君夸屡荐，为凭三鸟寄绸缪。
寄西台吴侍郎
作者：刘敞
朝代：宋
体裁：七言律诗

淮阳高卧彊逾时，洛水嵩峰入梦思。霖雨徒深旱岁望，白云自与帝乡期。功名摆落人间世，出处优游万乘师。坐视天民应未可，似公当就太平基。
寄论翊
作者：刘敞
朝代：宋

走马平舒道，初日明三峰。岚光共淡荡，千丈青芙蓉。伊昔临画图，但爱神仙踪。安知复壮丽，翰墨难为工。我行天地间，异景曾此逢。至今想见之，秀气常冲融。世事劳人生，壮年成老翁。山中定见佳，恨未与君同。
寄论翊
作者：刘敞
朝代：宋

走马平舒道，初日明三峰。
岚光共淡荡，千丈青芙蓉。
伊昔临画图，但爱神仙踪。
安知復壮丽，翰墨难为工。
我行天地间，异景曾此逢。
至今想见之，秀气常冲融。
世事劳人生，壮年成老翁。
山中定见佳，恨未与君同。
寄谢霍丘静乐亭
作者：刘敞
朝代：宋
体裁：七言律诗

城西陵谷几推移，仍有中亭玉树枝。从政真同傲吏隐，赏心能与古人期。诛茅改筑成芳榭，引水交流涨曲池。闻道小山多丽句，还因春草梦新诗。
寄贡弟
作者：刘敞
朝代：宋

劲云翔空林，积雨荒茂草。
哀鸣闻离兽，惊栖见羁鸟。
时逝运自頽，物壮势还老。
感至境寥怆，悲来色枯槁。
玩此岂有极，辨之苦不早。
如何復伤别，咫尺成远道。
寄贡弟
作者：刘敞
朝代：宋

劲云翔空林，积雨荒茂草。哀鸣闻离兽，惊栖见羁鸟。时逝运自颓，物壮势还老。感至境寥怆，悲来色枯槁。玩此岂有极，辨之苦不早。如何复伤别，咫尺成远道。
寄贡甫
作者：刘敞
朝代：宋

贫别书信阔，接壤如天涯。沉忧心肠窄，少日如岁时。食荼苦在味，集蓼辛在外。百感从中生，通夕不遑寐。世路岂飘风，游子常转蓬。镜中见二毛，何啻非老翁。晚慕马少游，结庐守乡井。简略或易足，长当并形影。
寄贡甫
作者：刘敞
朝代：宋

贫别书信阔，接壤如天涯。
沉忧心膓窄，少日如岁时。
食荼苦在味，集蓼辛在外。
百感従中生，通夕不遑寐。
世路岂飘风，游子常转蓬。
镜中见二毛，何啻非老翁。
晚慕马少游，结庐守乡井。
简略或易足，长当并形影。
寄贡甫时迁居城南水上
作者：刘敞
朝代：宋
体裁：七言律诗

城南风物似江湖，卜筑尤宜近水隅。俗薄容垂真钓否，庭閒得种此君无。关身调度惟存剑，适意图书略满厨。心远地偏俱可喜，免逢甲马与尘涂。
寄贡甫时随侍入蜀
作者：刘敞
朝代：宋
体裁：古风

曩别百里近，愁心乱清秋。今别百里遥，秋色萦远愁。我飞乏羽翰，我居怅淹留。忽如辕下马，局足难自谋。古人有先觉，不愿往诸侯。我乃今知之，曰归邈无由。朝吟南陵篇，暮弦梁山讴。离魂如明月，昔昔西南流。
寄贺隐直捷开封府解
作者：刘敞
朝代：宋
体裁：七言绝句

高士何须轻主簿，客星今欲上灵槎。题名趁取台中旧，前后龙头属当家。
寄赠献臣
作者：刘敞
朝代：宋
体裁：古风

龙兴幽泉中，溶云自潜飞。气还大渊下，灰籥先察微。气应不必迩，至诚神与归。嗟予接休德，志合无纤讥。譬诸死灰然，安事旦夕违。胡为久相越，书问月增稀。
寄赣
作者：刘敞
朝代：宋

相去不在远，百里若异方。相别不在久，一日如岁长。我昔不愿仕，会知出处妨。因循竟不免，密勿犹自强。默默抱远志，悠悠视流光。岂知豢鸡鹜，止欲归稻粱。飞鸟呼其俦，羁马忆故乡。况兹平生怀，奔走非所望。朝吟在子边，夕梦居子旁。岁暮菽可采，云谁助倾筐。桑落酒当熟，谁复共称觞。忽忽无一欢，昏昏坐中堂。拂衣告言归，念彼稚且狂。作此聊自娱，我思不能忘。
寄赣
作者：刘敞
朝代：宋

相去不在远，百里若异方。
相别不在久，一日如岁长。
我昔不愿仕，会知出处妨。
因循竟不免，密勿犹自强。
默默抱远志，悠悠视流光。
岂知豢鸡鹜，止欲归稻粱。
飞鸟呼其俦，羁马忆故乡。
况兹平生怀，奔走非所望。
朝吟在子边，夕梦居子旁。
岁暮菽可采，云谁助倾筐。
桑落酒当熟，谁復共称觞。
忽忽无一欢，昏昏坐中堂。
拂衣告言归，念彼穉且狂。
作此聊自娱，我思不能忘。
寄邻几
作者：刘敞
朝代：宋

昨日非今日，今吾非故吾。蛊鸣知岁晚，须变哀年徂。万事异俯仰，达者与化俱。故人千里外，高义独何如。眷眷尺素书，湛湛双酒壶。劝我加餐食，示我长相于。可怜平生好，不异东西居。我今心如结，那得从公舒。
寄邻几
作者：刘敞
朝代：宋

昨日非今日，今吾非故吾。
蛊鸣知岁晚，鬚变哀年徂。
万事异俯仰，达者与化俱。
故人千里外，高义独何如。
眷眷尺素书，湛湛双酒壶。
劝我加餐食，示我长相于。
可怜平生好，不异东西居。
我今心如结，那得从公舒。
寄阆州诸弟
作者：刘敞
朝代：宋

渤澥来参首，西南入漏天。泄雪三峡壅，喷雨五河悬。雷电虚岩底，虹霓白日边。孤城危兽角，沈灶溢蛟涎。朐䏰愁巴俗，超腾怯羽仙。传闻吞梦泽，想见堕飞鸢。汉河星槎远，泥涂剑阁偏。空怀万里浪，兴尽阆风前。
寄阆州诸弟
作者：刘敞
朝代：宋

渤澥来参首，西南入漏天。
泄雪三峡壅，喷雨五河悬。
雷电虚岩底，虹霓白日边。
孤城危兽角，沈竈溢蛟涎。
朐䏰愁巴俗，超腾怯羽仙。
传闻吞梦泽，想见堕飞鸢。
汉河星槎远，泥涂剑阁偏。
空怀万里浪，兴尽阆风前。
寄阮二举之杨十七彦文
作者：刘敞
朝代：宋
体裁：古风

我昔居宋都，潜有伐树忧。不期得君子，卒岁同优游。杨生旧相知，情分故绸缪。阮公出倾盖，而肯如白头。古人有忘年，嗟我非此俦。譬如羔袖微，岂可参狐裘。知人视其友，孔圣称焉廋。所以梁楚间，亦闻东家丘。相从未云厌，相别难自留。赠我数百言，精神露蛟虬。杨子期我用，谓当佐王侯。阮公推我文，云可齐尹欧。斯言岂易当，斯道岂易求。奈何千金珠，中夜而暗投。书绅愿自勖，杂佩非可酬。欲知相忆心，淮水清悠悠。
寄隐直
作者：刘敞
朝代：宋

会短别日长，愁多欢情少。古来人间世，于道同扰扰。我发日已苍，我颜日已槁。离忧固如此，四十未应老。谁能跨浮云，相与成莽眇。吾子心莫逆，庶当悟意表。
寄隐直
作者：刘敞
朝代：宋

会短别日长，愁多欢情少。
古来人间世，于道同扰扰。
我髪日已苍，我颜日已槁。
离忧固如此，四十未应老。
谁能跨浮云，相与成莽眇。
吾子心莫逆，庶当悟意表。
寄隐直
作者：刘敞
朝代：宋
体裁：五言律诗

俱为异乡客，似伴老僧禅。虚室矜生白，时流笑草玄。岁寒差自若，生理直翛然。无术能乘兴，苍茫欲雪天。
寄隐直
作者：刘敞
朝代：宋
体裁：七言律诗

江汉相思山万里，君家少室定西东。年华过去如流水，心事差池似老翁。一世共争蜗角上，微生多付酒杯中。穷途何必多垂涕，吾更冥冥笑阮公。
寄隐直
作者：刘敞
朝代：宋

避人非故土，带郭喜幽居。浅俗情多畏，新知意尚疏。负暄胜构火，汲井足滋疏。二物关身外，悠悠谢里闾。
寄隐直
作者：刘敞
朝代：宋

避人非故土，带郭喜幽居。
浅俗情多畏，新知意尚疏。
负暄胜构火，汲井足滋疏。
二物関身外，悠悠谢里闾。
寄题友生水阁
作者：刘敞
朝代：宋

曲岸重重植浅莎，雨余初觉长微波。
水纹满屋浮清簟，风力衝阶折芰荷。
境静自宜诗兴远，夜空应见月明多。
从来着述希扬子，为羡幽人载酒过。
寄题友生水阁
作者：刘敞
朝代：宋

曲岸重重植浅莎，雨馀初觉长微波。水纹满屋浮清簟，风力冲阶折芰荷。境静自宜诗兴远，夜空应见月明多。从来著述希扬子，为羡幽人载酒过。
寄题歙州流杯池
作者：刘敞
朝代：宋

公子爱客意，高山流水间。清波无断续，翠斝自回还。野兴四时得，棠阴终日间。何当竹林赏，醉耳听潺潺。
寄题歙州流杯池
作者：刘敞
朝代：宋

公子爱客意，高山流水间。
清波无断续，翠斝自迴还。
野兴四时得，棠阴终日间。
何当竹林赏，醉耳听潺潺。
寄题萧山岁寒堂
作者：刘敞
朝代：宋

伊堂早颓挫，松柏亦憔悴。常惟摧为薪，中涂失苍翠。昨来始营葺，榱桷复高丽。萧萧青云干，始有百大意。神明顿来还，故老咸歔欷。朝燕得所常，问谁救其敝。吾家渥洼驹，颇有超绝气。好事能复古，爱奇趣起废。后凋甚明白，来者思彷佛。此实贤智谋，古人贵岂弟。仲尼颂子产，其养民也惠。召公憩甘棠，后世歌蔽芾。勉旃崇其业，事足伯父继。令名与佳树，自可俱亿岁。
寄题萧山歳寒堂
作者：刘敞
朝代：宋

伊堂早颓挫，松柏亦憔悴。
常惟摧为薪，中涂失苍翠。
昨来始营葺，榱桷復高丽。
萧萧青云干，始有百大意。
神明顿来还，故老咸歔欷。
朝燕得所常，问谁救其敝。
吾家渥洼驹，颇有超绝气。
好事能復古，爱奇趣起废。
后凋甚明白，来者思彷佛。
此实贤智谋，古人贵岂弟。
仲尼颂子产，其养民也惠。
召公憇甘棠，后世歌蔽芾。
勉旃崇其业，事足伯父继。
令名与佳树，自可俱亿歳。
寄题黄州李史君韦杜山居
作者：刘敞
朝代：宋

主人朝隐望谁先，卜筑城南地复偏。服食早知仁者寿，退休前惜大夫贤。封千户比苍苍竹，亩一钟金上上田。从此去天才尺五，几时鸡犬亦登仙。
寄题黄州李史君韦杜山居
作者：刘敞
朝代：宋

主人朝隐望谁先，卜筑城南地復偏。
服食早知仁者寿，退休前惜大夫贤。
封千户比苍苍竹，亩一钟金上上田。
从此去天纔尺五，几时鸡犬亦登仙。
寄鳯翔舍弟·其一
作者：刘敞
朝代：宋

早悟出处际，同归羁旅间。
从军差復乐，捧檄莫思还。
百仞磻溪水，千岩大白山。
异时曾想见，乘兴辄跻攀。
寄鳯翔舍弟·其二
作者：刘敞
朝代：宋

百里异形影，况今殊楚秦。
陇云虚引领，江月漫随人。
愁恨西山雪，惊心绝塞尘。
寄书悬胜梦，鴈足莫嫌频。
富谷老人臧用自云本京师兵士咸平中没番五十余年矣
作者：刘敞
朝代：宋

白髪衰翁双涕零，曾随诸将战咸平。
一捐左衽迷归路，郄问中华似隔生。
思报汉恩身已朽，耻埋胡壤死无名。
今朝纵观非他意，得见官仪眼自明。
富谷老人臧用自云本京师兵士咸平中没番五十馀年矣
作者：刘敞
朝代：宋

白发衰翁双涕零，曾随诸将战咸平。一捐左衽迷归路，却问中华似隔生。思报汉恩身已朽，耻埋胡壤死无名。今朝纵观非他意，得见官仪眼自明。
寒林石屏风
作者：刘敞
朝代：宋

屏风画山皆任假，寒林石屏自然者。
苍纹绀脉乱交加，短树高枝自潇洒。
观者宁分画与非，但怪奇妙非人为。
又疑古苔着石瘦，何得本末无纤遗。
桑田变海松柏死，寒暑不及荣枯期。
佳哉大钧育羣类，埏镕精巧无巨细。
天真通貎皆生成，俗师笔墨那形似。
居人幽独最相宜，朴厚远谢雕镂姿。
城中云母屏更好，慎勿浪示豪家儿。
寒林石屏风
作者：刘敞
朝代：宋

屏风画山皆任假，寒林石屏自然者。苍纹绀脉乱交加，短树高枝自潇洒。观者宁分画与非，但怪奇妙非人为。又疑古苔著石瘦，何得本末无纤遗。桑田变海松柏死，寒暑不及荣枯期。佳哉大钧育群类，埏镕精巧无巨细。天真通貌皆生成，俗师笔墨那形似。居人幽独最相宜，朴厚远谢雕镂姿。城中云母屏更好，慎勿浪示豪家儿。
寒芦
作者：刘敞
朝代：宋

洞庭木落风霜秋，兼葭处处使人愁。
可怜一见京尘裏，却忆孤槎天际浮。
寒芦
作者：刘敞
朝代：宋

洞庭木落风霜秋，兼葭处处使人愁。可怜一见京尘里，却忆孤槎天际浮。
寒芦
作者：刘敞
朝代：宋

虽居江上城，不识江边路。故移芦苇丛，粗慰江湖趣。翠华侵砚席，疏影入牖户。岁寒待尔共，好尚与时迕。勿以比蒹葭，苍苍瘁白露。
寒芦
作者：刘敞
朝代：宋

虽居江上城，不识江边路。
故移芦苇丛，粗慰江湖趣。
翠华侵砚席，疏影入牖户。
歳寒待尔共，好尚与时迕。
勿以比蒹葭，苍苍瘁白露。
寒鸦
作者：刘敞
朝代：宋

天清北风厉，日落乱鸦栖。望远影如叠，听长声渐低。月中惊不定，城上暗仍啼。出处乘朝夕，应无失旦迷。
寒鸦
作者：刘敞
朝代：宋

天清北风厉，日落乱鸦栖。
望远影如迭，听长声渐低。
月中惊不定，城上暗仍啼。
出处乘朝夕，应无失旦迷。
寓言
作者：刘敞
朝代：宋

感豫常出异，御宼哀壶丘。
好大固累已，巢父笑许由。
东海有意怠，飞飞何所求。
纵躯天地间，细故纷悠悠。
愿言不死乡，可与贤达游。
寓言
作者：刘敞
朝代：宋

感豫常出异，禦寇哀壶丘。好大固累已，巢父笑许由。东海有意怠，飞飞何所求。纵躯天地间，细故纷悠悠。愿言不死乡，可与贤达游。
对月口号
作者：刘敞
朝代：宋
体裁：五言绝句

今夜闺中月，应怜破镜辉。南飞乌与鹊，为我报将归。
对酒忆献臣二首
作者：刘敞
朝代：宋

举酒惜春尽，缓歌伤别离。江山空发兴，鸡黍若为期。醉起疑千日，愁来独五噫。皋桥羁旅客，惆怅不同时。春日怀吾子，羁游各异方。况逢青眼绝，早识白眉良。树逐相思老，江回去路长。感时惟尚寐，终日醉无妨。
对酒忆献臣二首·其一
作者：刘敞
朝代：宋
体裁：五言律诗

举酒惜春尽，缓歌伤别离。江山空发兴，鸡黍若为期。醉起疑千日，愁来独五噫。皋桥羁旅客，惆怅不同时。
对酒忆献臣二首·其二
作者：刘敞
朝代：宋
体裁：五言律诗

春日怀吾子，羁游各异方。况逢青眼绝，早识白眉良。树逐相思老，江回去路长。感时惟尚寐，终日醉无妨。
对酒忆诸子
作者：刘敞
朝代：宋

此酒自足饮，胡为坐无欢。念我意中人，四顾用长叹。平生交游少，而复聚会难。万古胶漆姿，各在天一端。用兵轻文儒，诸子俱小官。物生系所逢，穷达何足言。但恨适有酒，共醉乃无缘。
对酒忆诸子
作者：刘敞
朝代：宋

此酒自足饮，胡为坐无欢。
念我意中人，四顾用长叹。
平生交游少，而復聚会难。
万古胶漆姿，各在天一端。
用兵轻文儒，诸子俱小官。
物生繫所逢，穷达何足言。
但恨适有酒，共醉乃无缘。
对雪
作者：刘敞
朝代：宋
体裁：五言律诗

朔雪似迎春，霏霏散玉尘。稍看人迹绝，坐对物华新。地暖消还疾，风高舞正频。郊扉聊自卧，误怪洛城人。
对雪忆隐直
作者：刘敞
朝代：宋
体裁：五言律诗

淅淅度窗竹，纷纷缀馆梅。怕消愁寂寞，看舞爱徘徊。寡和思吾友，相望共酒杯。时披白鹤氅，西北上高台。
寿宁观残雪
作者：刘敞
朝代：宋

春阳漏潜筦，凛气留深殿。金茎向飞露，碧瓦仍铺练。寒光寂寞回，暖色依微变。壶中异风景，会待花如霰。
寿宁观残雪
作者：刘敞
朝代：宋

春阳漏潜筦，凛气留深殿。
金茎向飞露，碧瓦仍铺练。
寒光寂寞迴，暖色依微变。
壶中异风景，会待花如霰。
寿山
作者：刘敞
朝代：宋
体裁：五言律诗

白隰见层峰，巉岩倚碧空。上多千岁木，下有百年翁。栎社不材永，东陵非义终。吾闻仁且寿，故在太平中。
射雕
作者：刘敞
朝代：宋
体裁：五言律诗

将军乐射雕，壮士挟乌号。影捩重云静，声翻一箭高。猎酣生鼻火，空阔散风毛。快意中原捷，何辞汗马劳。
将入京得淮南王工部书及遣寿州官船以来五言寄之
作者：刘敞
朝代：宋

生理厌漂荡，三年若栖苴。春深感松柏，流涕望京华。谁言数舍近，局滞成天涯。鬓色新二毛，怅然空复嗟。明侯平生意，虽远不云遐。叩君金玉音，眷我需于沙。旭日明清川，扁舟问贫家。虽非方外游，此亦海上槎。尽日庇短篷，不惭负舍蜗。愧君济川才，引领隔云霞。何由一乘兴，世累纷如麻。
将入京得淮南王工部书及遣寿州官船以来五言寄之
作者：刘敞
朝代：宋

生理厌漂荡，三年若栖苴。
春深感松柏，流涕望京华。
谁言数舍近，局滞成天涯。
鬓色新二毛，怅然空復嗟。
明侯平生意，虽远不云遐。
叩君金玉音，眷我需于沙。
旭日明清川，扁舟问贫家。
虽非方外游，此亦海上槎。
尽日庇短篷，不惭负舍蜗。
愧君济川才，引领隔云霞。
何由一乘兴，世累纷如麻。
将去上清题梧桐树
作者：刘敞
朝代：宋
体裁：七言律诗

小砌圆阴覆暝霞，曲轩疏牖称相遮。已成嘉实诚无用，未遇知音勿遽嗟。得地岂须矜露井，随流方共笑枯槎。明年冠者成春服，重看纷纷满树花。
小园
作者：刘敞
朝代：宋
体裁：七言绝句

弱柳低花俱有意，浅沙深竹总无尘。从今不恨交游绝，还倚东风作主人。
小园春日
作者：刘敞
朝代：宋
体裁：七言绝句

草色初新柳带长，宿烟清露湿朝阳。东山云起西山碧，南舍花开北舍香。
小孤山
作者：刘敞
朝代：宋

惊波触南崖，反怒射北壁。苍山相与排，所谓小孤石。蟠根万仞渊，耸角百丈碧。祠堂豁精严，行旅进粉泽。或云妇女神，肸蚃颇有迹。吾知定名意，似欲旌介特。流俗失其真，传闻莫开释。居人私其利，祸福妄损益。竞为媢妒说，以诬聪明德。先王秩山川，礼典有庙食。奈何媚于灶，屈己忘正直。吾欲为小孤，作书解行客。复恐不见从，嗟哉世多惑。
小孤山
作者：刘敞
朝代：宋

惊波触南崖，反怒射北壁。
苍山相与排，所谓小孤石。
蟠根万仞渊，耸角百丈碧。
祠堂豁精严，行旅进粉泽。
或云妇女神，肸蠁颇有迹。
吾知定名意，似欲旌介特。
流俗失其真，传闻莫开释。
居人私其利，祸福妄损益。
竞为媢妒说，以诬聪明德。
先王秩山川，礼典有庙食。
奈何媚于竈，屈己忘正直。
吾欲为小孤，作书解行客。
復恐不见从，嗟哉世多惑。
小桃
作者：刘敞
朝代：宋
体裁：七言绝句

鸣鸠唤雨天色变，迟日烘云花意催。一日出游三日醉，自知惭负小桃开。
小隐吟
作者：刘敞
朝代：宋

世道丧纯粹，徼名掠其美。
悲哉山林客，过半朝市死。
夸诞一相习，浇浮益纷起。
古风日飘泊，末路空頽靡。
尧舜安得逢，巢由亦已矣。
我歌竟谁和，惆怅同心子。
小隐吟
作者：刘敞
朝代：宋

世道丧纯粹，徼名掠其美。悲哉山林客，过半朝市死。夸诞一相习，浇浮益纷起。古风日飘泊，末路空颓靡。尧舜安得逢，巢由亦已矣。我歌竟谁和，惆怅同心子。
小雨
作者：刘敞
朝代：宋

春阳转为旱，惠泽积不泄。
稼穑亦已晚，泉涌为之竭。
吁嗟叫苍天，阊阖不可越。
精诚凭土龙，神化空怳惚。
今旦微风来，朝阴度城阙。
霏霏堕疏润，稍稍漏白日。
尘埃暂埽地，草树纔沐髮。
终宜云汉枯，尚喜雷电发。
帝方復威令，世莫患妖魃。
宁作成汤时，弥年困饥渴。
小雨
作者：刘敞
朝代：宋

春阳转为旱，惠泽积不泄。稼穑亦已晚，泉涌为之竭。吁嗟叫苍天，阊阖不可越。精诚凭土龙，神化空恍惚。今旦微风来，朝阴度城阙。霏霏堕疏润，稍稍漏白日。尘埃暂埽地，草树才沐发。终宜云汉枯，尚喜雷电发。帝方复威令，世莫患妖魃。宁作成汤时，弥年困饥渴。
小雨四首
作者：刘敞
朝代：宋

微风载云起，好雨与风俱。暝色经时合，凉声入夜疏。炎蒸暂洒埽，天事有驱除。倦客倚危枕，明灯照旧书。泱漭轻云湿，飘潇昼雨来。稍沾飞絮重，竞逼柳花开。江面春阴阔，天涯暮色催。郢中词客意，最识楚王台。漠漠云蒸柱，萧萧雨过城。不时变炎景，竟日度秋声。洒濯林光净，归飞燕羽轻。野夫学为圃，因欲事躬耕。春城频过雨，一望一增新。欲晓云成锦，初晴草似茵。和声散喧鸟，芳意属游人。向晚车马息，东风吹暗尘。
小雨四首·其一
作者：刘敞
朝代：宋
体裁：五言律诗

微风载云起，好雨与风俱。暝色经时合，凉声入夜疏。炎蒸暂洒埽，天事有驱除。倦客倚危枕，明灯照旧书。
小雨四首·其三
作者：刘敞
朝代：宋
体裁：五言律诗

漠漠云蒸柱，萧萧雨过城。不时变炎景，竟日度秋声。洒濯林光净，归飞燕羽轻。野夫学为圃，因欲事躬耕。
小雨四首·其二
作者：刘敞
朝代：宋

泱漭轻云湿，飘潇昼雨来。稍沾飞絮重，竞逼柳花开。江面春阴阔，天涯暮色催。郢中词客意，最识楚王台。
小雨四首·其二
作者：刘敞
朝代：宋

泱漭轻云湿，飘潇昼雨来。
稍霑飞絮重，竞逼柳花开。
江面春阴阔，天涯暮色催。
郢中词客意，最识楚王台。
小雨四首·其四
作者：刘敞
朝代：宋
体裁：五言律诗

春城频过雨，一望一增新。欲晓云成锦，初晴草似茵。和声散喧鸟，芳意属游人。向晚车马息，东风吹暗尘。
小雨朝归东轩
作者：刘敞
朝代：宋

小雨车马息，微风窗户虚。
尘埃顷洒埽，蝇蚋一讴除。
高枕华胥梦，忘言藏室书。
不知吾丧我，安更问其余。
小雨朝归东轩
作者：刘敞
朝代：宋

小雨车马息，微风窗户虚。尘埃顷洒埽，蝇蚋一讴除。高枕华胥梦，忘言藏室书。不知吾丧我，安更问其馀。
屏上两贤二首 其一 谢灵运
作者：刘敞
朝代：宋

谢公乐山水，不以官爵间。天机有所赋，世俗从尔讪。上蹑巉岩峰，下弄清冷涧。吾生慕如此，敢避刺疏慢。宁为途中龟，勿作蒿下鴳。
屏上两贤二首 其二 王子猷
作者：刘敞
朝代：宋

人生谁不如，妄为世所束。兴来当自往，兴尽斯自复。大雪暗溪路，新晴月微烛。去非之子慕，返岂斯人辱。优游便所适，偃蹇媚幽独。
屏上两贤二首·其一
作者：刘敞
朝代：宋

谢公乐山水，不以官爵间。
天机有所赋，世俗从尔讪。
上蹑巉岩峰，下弄清冷涧。
吾生慕如此，敢避刺疏慢。
宁为途中龟，勿作蒿下鷃。
屏上两贤二首·其二
作者：刘敞
朝代：宋

人生谁不如，妄为世所束。
兴来当自往，兴尽斯自復。
大雪暗溪路，新晴月微烛。
去非之子慕，返岂斯人辱。
优游便所适，偃蹇媚幽独。
屏上两贤二首·谢灵运
作者：刘敞
朝代：宋

谢公乐山水，不以官爵间。天机有所赋，世俗从尔讪。上蹑巉岩峰，下弄清冷涧。吾生慕如此，敢避刺疏慢。宁为途中龟，勿作蒿下鴳。人生谁不如，妄为世所束。兴来当自往，兴尽斯自复。大雪暗溪路，新晴月微烛。去非之子慕，返岂斯人辱。优游便所适，偃蹇媚幽独。
履冰
作者：刘敞
朝代：宋
体裁：五言律诗

昔闻小旻戒，今践薄冰行。涌水怒愁裂，寒蛟蟠畏惊。迟迟但觉远，战战尚思轻。谁断孤疑志，穷源更北征。
山中作
作者：刘敞
朝代：宋
体裁：七言绝句

空山日午东风起，积雪半消岩下池。逐胜不知芳草远，长谣石上失回期。
山光寺
作者：刘敞
朝代：宋
体裁：七言绝句

隋家昔日歌舞地，荒草满庭烟雾深。犹有老松长百尺，悲风来动海潮音。
山光寺送献臣
作者：刘敞
朝代：宋

嘉集常苦难，送归岂辞远。
檥舟故相逐，携手行自挽。
古寺何崔巍，深林象岩巘。
幽寻取乘兴，造适非素选。
寒泉冰深池，衰草被长坂。
岁穷景萧条，僧老意缱绻。
胜赏竟谁同，相知幸非晚。
离怀自无极，日暮仍忘返。
山光寺送献臣
作者：刘敞
朝代：宋

嘉集常苦难，送归岂辞远。舣舟故相逐，携手行自挽。古寺何崔巍，深林象岩巘。幽寻取乘兴，造适非素选。寒泉冰深池，衰草被长坂。岁穷景萧条，僧老意缱绻。胜赏竟谁同，相知幸非晚。离怀自无极，日暮仍忘返。
山寺
作者：刘敞
朝代：宋
体裁：五言律诗

野竹檀栾翠，孤峰杳霭青。山楼随诘曲，石路上青冥。云色移时合，钟声隔水听。似闻堪避世，游子未尝经。
山暖
作者：刘敞
朝代：宋
体裁：五言律诗

通谷近中原，初阳生旧年。欣欣林动色，漠漠野浮烟。鸣雉飞朝日，新芽发暖泉。东风彊人意，车马亦翩翩。
山行
作者：刘敞
朝代：宋
体裁：五言绝句

荒径惑东西，回环极翠微。空持征鸟意，长作准绳飞。
岁晚偶作
作者：刘敞
朝代：宋

不嫌腊过催人老，直恐春归恼客愁。柳眼梅心俱次第，云容雪意与淹留。岁穷楚俗依稀古，冰解巴江汹涌流。遣兴长须一樽酒，呼儿径典敝貂裘。
岁晚偶作
作者：刘敞
朝代：宋

不嫌腊过催人老，直恐春归恼客愁。
柳眼梅心俱次苐，云容雪意与淹留。
岁穷楚俗依稀古，冰解巴江汹涌流。
遣兴长须一樽酒，呼儿径典敝貂裘。
岁暮忆隐直
作者：刘敞
朝代：宋

岁穷浩长叹，心事如波澜。
高卧老将至，相思天正寒。
浮云纷霰雪，陋巷独瓢箪。
裏饭非无意，悠悠行路难。
岁暮忆隐直
作者：刘敞
朝代：宋

岁穷浩长叹，心事如波澜。高卧老将至，相思天正寒。浮云纷霰雪，陋巷独瓢箪。里饭非无意，悠悠行路难。
岁暮雪中寄隐直前年季冬与隐直相会京师凡十馀日
作者：刘敞
朝代：宋
体裁：七言绝句

长安积雪深三尺，穷巷相看共一樽。物色岁华还彷佛，异方回首重消魂。
岳州引水诗
作者：刘敞
朝代：宋

洞庭清波一千里，城中酿酒常无水。泥涂远汲人共悲，瓶缶屡空罍亦耻。凿井引竿高下流，清泉泠泠六物修。邦人巳息汉阴拙，楚酒无复邯郸忧。谁谓机心有机械，大贤事业终除害。
岳州引水诗
作者：刘敞
朝代：宋

洞庭清波一千里，城中酿酒常无水。
泥涂远汲人共悲，缾缶屡空罍亦耻。
凿井引竿高下流，清泉泠泠六物修。
邦人巳息汉阴拙，楚酒无復邯郸忧。
谁谓机心有机械，大贤事业终除害。
岸旁倒树
作者：刘敞
朝代：宋

沧洲老树生几秋，干如墨龙根紫虬。
雨水摧激势突兀，夭矫出饮沧江流。
危不见持颠不扶，萧萧生意令人愁。
岂无耕夫与过客，暂时憇尔行则休。
西风八月海水飞，枯槎昔曾凌斗牛。
恐尔漂零未终极，挂帆欲去仍回头。
岸旁倒树
作者：刘敞
朝代：宋

沧洲老树生几秋，干如墨龙根紫虬。雨水摧激势突兀，夭矫出饮沧江流。危不见持颠不扶，萧萧生意令人愁。岂无耕夫与过客，暂时憩尔行则休。西风八月海水飞，枯槎昔曾凌斗牛。恐尔漂零未终极，挂帆欲去仍回头。
嶰林
作者：刘敞
朝代：宋
体裁：七言绝句

已看秀色动高林，会见翛翛满翠岑。不学渭川千亩富，欲闻嶰谷凤凰音。
幽怀
作者：刘敞
朝代：宋

山梁鸣雌雉，节物春已深。故花稍辞枝，新叶渐成阴。流光不可挽，四序密相寻。今晨已非昔，明日岂复今。自我惬幽独，放言冥此心。胡为复屡叹，孔圣有遗音。
幽怀
作者：刘敞
朝代：宋

山梁鸣雌雉，节物春已深。
故花稍辞枝，新叶渐成阴。
流光不可挽，四序密相寻。
今晨已非昔，明日岂復今。
自我惬幽独，放言冥此心。
胡为復屡嘆，孔圣有遗音。
府公射堂饮酒辄陪尊丈侍郎兼揖诸孙拜献拙诗
作者：刘敞
朝代：宋

煌煌南极星，粲粲北维斗。禀龄瑞明时，运柄燮万有。降神非寻常，希世曾一偶。积善如公家，于今见纯佑。安车告归日，三府升平久。万石均禄秩，鲁公拜前后。茫茫周汉来，此事复闻否。黄金铸大印，绿丝绾长绶。方为累世荥，况多后来秀。戏禽试强弩，劝客满春酒。贱子敢再拜，愿公更眉寿。
府公射堂饮酒辄陪尊丈侍郎兼揖诸孙拜献拙诗
作者：刘敞
朝代：宋

煌煌南极星，粲粲北维斗。
禀龄瑞明时，运柄燮万有。
降神非寻常，希世曾一偶。
积善如公家，于今见纯佑。
安车告归日，三府升平久。
万石均禄秩，鲁公拜前后。
茫茫周汉来，此事復闻否。
黄金铸大印，绿丝绾长绶。
方为累世荥，况多后来秀。
戏禽试强弩，劝客满春酒。
贱子敢再拜，愿公更眉寿。
府公说牡丹盛开是日逼晚意不及观
作者：刘敞
朝代：宋

落日含明艳，轻风袭煖香。传闻乱人意，相见弄春光。醉里岁空晏，愁中夜未央。异时惊丽绝，秉烛正难忘。
府公说牡丹盛开是日逼晚意不及观
作者：刘敞
朝代：宋

落日含明艶，轻风袭暖香。
传闻乱人意，相见弄春光。
醉裏岁空晏，愁中夜未央。
异时惊丽绝，秉烛正难忘。
度支苏员外才翁挽歌二首
作者：刘敞
朝代：宋

湖海青云士，元龙如古人。草书到圣地，词学洎天伦。零落风流尽，平生意气亲。空存华屋处，寂寞已埃尘。爱客每倾盖，传家能象贤。犹多嫌白眼，自不废青毡。吏隐如他日，郎潜遂几年。人琴俱已矣，情至一潸然。
度支苏员外才翁挽歌二首·其一
作者：刘敞
朝代：宋
体裁：五言律诗

湖海青云士，元龙如古人。草书到圣地，词学洎天伦。零落风流尽，平生意气亲。空存华屋处，寂寞已埃尘。
度支苏员外才翁挽歌二首·其二
作者：刘敞
朝代：宋

爱客毎倾盖，传家能象贤。
犹多嫌白眼，自不废青毡。
吏隐如他日，郎潜遂几年。
人琴俱已矣，情至一潸然。
度支苏员外才翁挽歌二首·其二
作者：刘敞
朝代：宋

爱客每倾盖，传家能象贤。犹多嫌白眼，自不废青毡。吏隐如他日，郎潜遂几年。人琴俱已矣，情至一潸然。
庭前菊花
作者：刘敞
朝代：宋
体裁：七言绝句

翠叶金花刮眼明，薄霜浓露倍多情。谁人正苦山中醉，借与繁香醒宿酲。
庭树
作者：刘敞
朝代：宋
体裁：古风

中庭无多树，花尽自成阴。熏风吹清和，午影还萧森。上有出谷鸟，间关鸣好音。下有放言人，寂寞卧机心。人鸟各相忘，语默不见侵。吾庐此最好，岂意在山林。
庭楸
作者：刘敞
朝代：宋

中庭长楸百尺余，翠叶晻蔼当四隅。
晨霞夕日自相翳，并坐可得千人俱。
忆昔河决鉅野溢，定之方中作宫室。
当时鲁人始种此，还赋卫风伐琴瑟。
春华亹亹六十年，高干错落摧寒烟。
怅望空随众木老，中舍至音无与宣。
庭楸
作者：刘敞
朝代：宋

中庭长楸百尺馀，翠叶晻蔼当四隅。晨霞夕日自相翳，并坐可得千人俱。忆昔河决钜野溢，定之方中作宫室。当时鲁人始种此，还赋卫风伐琴瑟。春华亹亹六十年，高干错落摧寒烟。怅望空随众木老，中舍至音无与宣。
庶几堂
作者：刘敞
朝代：宋

徂暑亦已烦，清旦尚余爽。
熏风应候至，芳物与春往。
庭树交浮阴，山禽转清响。
空堂更幽寂，初日正苍莽。
时节无所感，忘言以为赏。
庶几堂
作者：刘敞
朝代：宋

徂暑亦已烦，清旦尚馀爽。薰风应候至，芳物与春往。庭树交浮阴，山禽转清响。空堂更幽寂，初日正苍莽。时节无所感，忘言以为赏。
庶几堂
作者：刘敞
朝代：宋

闭门吾自足，况亦近墙东。滴滴阶鸣雨，梢梢竹过风。绿苔侵杖屦，秋色近梧桐。高卧殊多兴，诗成寂寞中。
庶几堂
作者：刘敞
朝代：宋

闭门吾自足，况亦近墻东。
滴滴阶鸣雨，梢梢竹过风。
绿苔侵杖屦，秋色近梧桐。
高卧殊多兴，诗成寂寞中。
庶几堂雨夜偃几作
作者：刘敞
朝代：宋

短夜催微月，流云湿太空。
潇潇鸣竹雨，飒飒舞松风。
形影明灯裏，欢娱隐几中。
吾衰傥未甚，正復梦周公。
庶几堂雨夜偃几作
作者：刘敞
朝代：宋

短夜催微月，流云湿太空。潇潇鸣竹雨，飒飒舞松风。形影明灯里，欢娱隐几中。吾衰傥未甚，正复梦周公。
延州沈待制挽词
作者：刘敞
朝代：宋

诗书谋国体，谈笑却边尘。
已矣今成昔，归来悲故人。
余忠焚谏草，遗恨画麒麟。
禁角闻鼙鼓，能无忆虎臣。
延州沈待制挽词
作者：刘敞
朝代：宋

诗书谋国体，谈笑却边尘。已矣今成昔，归来悲故人。馀忠焚谏草，遗恨画麒麟。禁角闻鼙鼓，能无忆虎臣。
开元寺
作者：刘敞
朝代：宋

自古皆有死，岂惟直如弦。
鲁公既中夭，狂宼不独延。
兹寺数经乱，丛林废为烟。
若人昔所居，故老广其传。
直气触白日，沈忧凌青天。
悠悠穹壤间，肯与蛛蚁捐。
事往理冥漠，悲来涕潺湲。
作诗识其处，尚想音容全。
开元寺
作者：刘敞
朝代：宋

自古皆有死，岂惟直如弦。鲁公既中夭，狂寇不独延。兹寺数经乱，丛林废为烟。若人昔所居，故老广其传。直气触白日，沈忧凌青天。悠悠穹壤间，肯与蛛蚁捐。事往理冥漠，悲来涕潺湲。作诗识其处，尚想音容全。
开竹下小径招君章
作者：刘敞
朝代：宋

翠竹生无数，萧萧一径新。
阴繁催短日，地僻断飞尘。
盘石兼容客，幽禽不避人。
君能烂漫醉，当及七贤真。
开竹下小径招君章
作者：刘敞
朝代：宋

翠竹生无数，萧萧一径新。阴繁催短日，地僻断飞尘。磐石兼容客，幽禽不避人。君能烂漫醉，当及七贤真。
弔亡卒
作者：刘敞
朝代：宋
体裁：五言律诗

厉俗侵王略，祅冤积楚氛。民荒谁念乱，功败失图勋。天子忧南土，戈船促大军。何时收尔骨，委祭越江濆。
弔南宜守尉
作者：刘敞
朝代：宋
体裁：五言律诗

百越谁生祸，南宜遂不师。干戈伤耋老，守尉死城陴。荒泂招魂远，官军请救迟。弱妻携稚子，嗟尔欲何之。
张三馆有前岁赴举时题字处作
作者：刘敞
朝代：宋

羁旅关东来献书，还曾题柱宿匡庐。自知不及相如健，重到曾无驾驷车。暂怀印绶过家庭，车马骖驔去路轻。自为綵衣生意气，敢将昼锦比光荣。
张三馆有前岁赴举时题字处作·其一
作者：刘敞
朝代：宋
体裁：七言绝句

羁旅关东来献书，还曾题柱宿匡庐。自知不及相如健，重到曾无驾驷车。
张三馆有前岁赴举时题字处作·其二
作者：刘敞
朝代：宋
体裁：七言绝句

暂怀印绶过家庭，车马骖驔去路轻。自为綵衣生意气，敢将昼锦比光荣。
张乐洞庭
作者：刘敞
朝代：宋
体裁：五言排律

闻昔轩辕帝，时巡临洞庭。咸池备广乐，南极燀威灵。至乐均夷夏，希声入窈冥。江湖乱鱼鸟，宇宙激雷霆。会有冯夷舞，还令楚客醒。遗音不可学，逝近向东溟。
张学士送酒
作者：刘敞
朝代：宋
体裁：五言律诗

秋风埽飞叶，客子鬓垂斑。好事烦携酒，怀情惬闭关。坐看凉月堕，醉送暮鸿还。后日相思意，萧萧丛菊间。
张老子出田所
作者：刘敞
朝代：宋

鲁人有林类，底春独被裘。沿畦拾遗穗，带索仍长讴。知命忘其老，乐天固不忧。既惊端木赐，复感东家丘。夫翁何为者，岁暮亦远游。北风吹白发，萧飒田陇头。此意如昔贤，世人知尔不。
张老子出田所
作者：刘敞
朝代：宋

鲁人有林类，底春独被裘。
沿畦拾遗穗，带索仍长讴。
知命忘其老，乐天固不忧。
既惊端木赐，復感东家丘。
夫翁何为者，岁暮亦远游。
北风吹白髮，萧飒田陇头。
此意如昔贤，世人知尔不。
归牧相访示所作诗赋篇予与其兄子纬还往颇熟
作者：刘敞
朝代：宋

曰予谢宾客，久与时世疏。
何忽衡门下，见枉使君车。
彤旆映落日，腰间有悬鱼。
抵掌若平生，论文及空虚。
昔与君犹子，结交幸通书。
往还苦不早，相见情有余。
置我二阮间，远惭德不如。
强来束帯起，投谒寻君庐。
归牧相访示所作诗赋篇予与其兄子纬还往颇熟
作者：刘敞
朝代：宋

曰予谢宾客，久与时世疏。何忽衡门下，见枉使君车。彤旆映落日，腰间有悬鱼。抵掌若平生，论文及空虚。昔与君犹子，结交幸通书。往还苦不早，相见情有馀。置我二阮间，远惭德不如。强来束带起，投谒寻君庐。
录近文呈晏公
作者：刘敞
朝代：宋

麟趾感素文，跃鱼赴鸣琴。殊类岂自识，至和动其心。济世有先觉，铸人不铸金。删诗在正始，好乐非好音。万生依陶冶，一气谐飞沈。贱子晚及门，独学谬知今。趋隅诵所志，踊跃不自任。救渴而饮河，栖枝以巢林。量微志复小，俛仰感高深。
形盐象虎
作者：刘敞
朝代：宋
体裁：五言排律

备物崇宾飨，斯盐肖虎形。熬波烦巧匠，象武示君灵。天产参多品，秋严耸外庭。炳文随镂刻，毅气得仪型。服孟非同趣，昭文亦异经。碎身如见取，调鼎荐芳馨。
彭城先辈未披奇采早饮隽声遗诗寄答二首
作者：刘敞
朝代：宋

清门早日映朝端，俊域于今有二难。虹气韫来徒想玉，国香闻处已知兰。剑池夜久光芒紧，梦草春深景象宽。寄惠新诗仍过此，濡毫容易报琅玕。
彭城先辈未披奇采早饮隽声遗诗寄答二首·其一
作者：刘敞
朝代：宋
体裁：七言绝句

清门早日映朝端，俊域于今有二难。虹气韫来徒想玉，国香闻处已知兰。
彭城先辈未披奇采早饮隽声遗诗寄答二首·其二
作者：刘敞
朝代：宋

剑池夜久光芒紧，梦草春深景象宽。寄惠新诗仍过此，濡毫容易报琅玕。
彭城先辈未披奇采早饮隽声遗诗寄答二首·其二
作者：刘敞
朝代：宋

剑池夜久光芒紧，梦草春深景象寛。
寄惠新诗仍过此，濡毫容易报琅玕。
彼山诗
作者：刘敞
朝代：宋

彼山之阻兮，虎豹兟兟。我旋而归兮，虎来即人。彼山之澳兮，雄虺攸伏。我息而作兮，虺将起陆。深不可游兮，高不可飞。我后而悔兮，安庸归。
彼山诗·其一
作者：刘敞
朝代：宋
体裁：古风

彼山之阻兮，虎豹兟兟。我旋而归兮，虎来即人。
彼山诗·其三
作者：刘敞
朝代：宋
体裁：古风

深不可游兮，高不可飞。我后而悔兮，安庸归。
彼山诗·其二
作者：刘敞
朝代：宋
体裁：古风

彼山之澳兮，雄虺攸伏。我息而作兮，虺将起陆。
往年筑青涧城各有得佩刀者莫知其何世物余按故史则赫连勃勃所铸也所谓大夏龙雀者是矣客因以遗予为作七言诗
作者：刘敞
朝代：宋
体裁：古风

赫连宝刀利且坚，霜鳞错落龙雀环。当时铸作妙一世，赫赫似与天相连。雷公祝融借光彩，蓬飞中原鲸振海。神物羞为不义屈，一去人间向千载。蛟蟠虎化自有时，气如投蜺世莫知。力能提携倚天外，一埽云雾君看之。
往得南岳玄猿特善啸立秋后风雨颇凉声尤清绝怜其山林之思为作七言
作者：刘敞
朝代：宋

薄云疏雨湿风枝，衡岳猿啼忆此时。回首那无万里感，向人时作一声悲。钟仪故有南冠恨，庄舄犹多旧国思。车马纷纷九域客，路傍翻笑断肠为。
往得南岳玄猿特善啸立秋后风雨颇凉声尤清绝怜其山林之思为作七言
作者：刘敞
朝代：宋

薄云疏雨湿风枝，衡岳猿啼忆此时。
回首那无万里感，向人时作一声悲。
钟仪故有南冠恨，荘舄犹多旧国思。
车马纷纷九域客，路傍翻笑断肠为。
徐安抚
作者：刘敞
朝代：宋

伏波喜功名，南伐终不返。
死余薏苡谤，生恨鹪鸟晚。
干戈非一方，智勇易谋显。
富贵谁不然，枯荣子何反。
冥冥炎州隔，杳杳天道远。
荆楚犹古风，招魂动哀挽。
从人除忧谤，不得志者罕。
徐安抚
作者：刘敞
朝代：宋

伏波喜功名，南伐终不返。死馀薏苡谤，生恨鹪鸟晚。干戈非一方，智勇易谋显。富贵谁不然，枯荣子何反。冥冥炎州隔，杳杳天道远。荆楚犹古风，招魂动哀挽。从人除忧谤，不得志者罕。
得和书自越入京时寓商丘
作者：刘敞
朝代：宋
体裁：五言律诗

遥想行舟处，春江花正繁。殊方更回首，不语独销魂。寡和愁郢客，雅游思兔园。吾能事应聘，见尔大梁门。
得彦文书将游吴中
作者：刘敞
朝代：宋

微霜下芳草，日月逝逾迈。青青松与柏，岁暮两相对。念我平生游，孤怀用慷慨。谁言千里近，引领若海外。清颍流东南，浮云向吴会。临风意莫展，将子多自爱。
得彦文书将游吴中
作者：刘敞
朝代：宋

微霜下芳草，日月逝逾迈。
青青松与柏，岁暮两相对。
念我平生游，孤怀用慷慨。
谁言干里近，引领若海外。
清颍流东南，浮云向吴会。
临风意莫展，将子多自爱。
得汝州舍弟新诗
作者：刘敞
朝代：宋

鲁人贵韶濩，海鸟眩以忧。岂不盛钟鼓，性违理自愁。忆在田野时，终岁颇优游。食鱼出有车，夏葛冬亦裘。弄翰不自量，著书望孔周。处身笑汲汲，视世良悠悠。误及时君门，过缘名字求。轩冕非已好，簿书反自羞。因欲饰所短，强为妻子谋。精神敝蹇浅，学殖谁劝修。归卧常喟然，岁月屡以流。愧尔从军诗，气完语更遒。岂独古人风，远与王粲俦。实为平生赏，若慰钟仪囚。我年向四十，苍发已满头。箧中无寸书，磨灭悲蜉蝣。念此可以惊，如何复淹留。昔买吴下田，颇闻利锄耰。汝宦何时归，相与寻沧洲。处使有茅屋，出使有渔舟。知命赞易篇，没身记春秋。但令文章显，不愧时俗偷。世事非所了，咄哉无夷犹。
得汝州舍弟新诗
作者：刘敞
朝代：宋

鲁人贵韶濩，海鸟眩以忧。
岂不盛钟鼓，性违理自愁。
忆在田野时，终歳颇优游。
食鱼出有车，夏葛冬亦裘。
弄翰不自量，着书望孔周。
处身笑汲汲，视世良悠悠。
误及时君门，过缘名字求。
轩冕非已好，簿书反自羞。
因欲饰所短，强为妻子谋。
精神敝蹇浅，学殖谁劝修。
归卧常喟然，歳月屡以流。
愧尔从军诗，气完语更遒。
岂独古人风，远与王粲俦。
实为平生赏，若慰钟仪囚。
我年向四十，苍髪已满头。
箧中无寸书，磨灭悲蜉蝣。
念此可以惊，如何復淹留。
昔买吴下田，颇闻利锄耰。
汝宦何时归，相与寻沧洲。
处使有茅屋，出使有渔舟。
知命赞易篇，没身记春秋。
但令文章显，不愧时俗偷。
世事非所了，咄哉无夷犹。
得萧山书言吏民颇相信又言湘湖之奇及生子名湘戏作此诗
作者：刘敞
朝代：宋

吾家千里驹，气与齿俱壮。
去年射策雄东堂，今年调官在越上。
指挥小吏遣簿书，笑语不废才有余。
清酒肥鱼宴宾客，时时骑马临湘湖。
湖波无风百里平，人道官心如此清。
居民爱尹氏为字，令尹生儿湖作名。
家家祝君多男子，越中更有余山水。
得萧山书言吏民颇相信又言湘湖之奇及生子名湘戏作此诗
作者：刘敞
朝代：宋

吾家千里驹，气与齿俱壮。去年射策雄东堂，今年调官在越上。指挥小吏遣簿书，笑语不废才有馀。清酒肥鱼宴宾客，时时骑马临湘湖。湖波无风百里平，人道官心如此清。居民爱尹氏为字，令尹生儿湖作名。家家祝君多男子，越中更有馀山水。
得贡甫巢县书云阻风
作者：刘敞
朝代：宋

别离常作恶，衰老异他时。望望风波苦，悠悠见女悲。江空人迹绝，天迥鸟飞迟。若复无双鲤，何由慰我思。
得贡甫巢县书云阻风
作者：刘敞
朝代：宋

别离常作恶，衰老异他时。
望望风波苦，悠悠见女悲。
江空人迹绝，天逈鸟飞迟。
若復无双鲤，何由慰我思。
得邻几书
作者：刘敞
朝代：宋
体裁：古风

君乘使者车，我为列郡守。地理秦与越，天文井兼斗。梦寐且不通，言笑安得同。忽传咫尺书，远愧西南风。衰老容貌迁，忧患志气落。闻君白纷如，我亦不如昨。舍书计离别，忽忽三四年。一日成九秋，此语犹信然。天地大逆旅，外物不可必。出处多舛驰，相逢定何日。尚禽晚且游，沮溺长耦耕。此意虽未合，且当勤寄声。
得隐直书
作者：刘敞
朝代：宋

庭柯结浮阴，深竹听鸣鵙。晚凉爱轩宇，默念得佳客。适有南逝鸟，堕君一封帛。眷予方幽独，慰我正相忆。洛中轻肥地，子复憔悴色。富贵若可求，吾从执鞭役。
得隐直书
作者：刘敞
朝代：宋

庭柯结浮阴，深竹听鸣鵙。
晚凉爱轩宇，默念得佳客。
适有南逝鸟，堕君一封帛。
眷予方幽独，慰我正相忆。
洛中轻肥地，子復憔悴色。
富贵若可求，吾从执鞭役。
得隐直书并闻将之洛阳
作者：刘敞
朝代：宋
体裁：古风

三月一得书，始知去君远。开缄见无恙，豁达百虑展。秋风催时节，摇落岁向晚。迟迟行旅外，色瘁足更趼。边封鸣狐狸，牙爪贵鹰犬。儒者非所须，弃置自未免。上书报闻罢，试吏何缱绻。虽无小官羞，颇贵有道卷。洛阳雄王都，主簿亦极选。折腰得免否，局促时态浅。
得隐直书重阳日登高于三门禹庙怅然恨不参之作一诗以寄
作者：刘敞
朝代：宋

九日情何极，三门望特高。
大河横日夜，砥柱析毫毛。
眺览兴亡古，登临意气豪。
穷源悲绝域，微禹叹容刀。
万事浮云去，前贤逝水滔。
秋阴生远塞，杀气起临洮。
努力追游晚，逢人应接劳。
黄花满酌酒，白鹭看惊涛。
醉舞相倾倚，商歌散欎陶。
别离怀病友，书礼谕绨袍。
俗态随伧父，愁吟困楚骚。
飞车傥可得，携手恣游遨。
得隐直书重阳日登高于三门禹庙怅然恨不参之作一诗以寄
作者：刘敞
朝代：宋

九日情何极，三门望特高。大河横日夜，砥柱析毫毛。眺览兴亡古，登临意气豪。穷源悲绝域，微禹叹容刀。万事浮云去，前贤逝水滔。秋阴生远塞，杀气起临洮。努力追游晚，逢人应接劳。黄花满酌酒，白鹭看惊涛。醉舞相倾倚，商歌散郁陶。别离怀病友，书礼谕绨袍。俗态随伧父，愁吟困楚骚。飞车傥可得，携手恣游遨。
御冬
作者：刘敞
朝代：宋

漂泊愁多病，差池岁復阑。
老惊时月疾，贫畏雪霜寒。
外物关身足，空堂寓膝寛。
敢希王佐略，聊取一枝安。
復雨
作者：刘敞
朝代：宋

闭门高枕避春霖，眼见羣芳稍见侵。
独醒不如终日醉，暂晴那似断年阴。
老惊岁月都无用，兴在江湖特更深。
正想青枫千里外，草长波阔乱愁心。
復雪二首·其一
作者：刘敞
朝代：宋

十日三雨雪，同阴坐朝昏。
幽人感歳晚，更觉日月奔。
劲风西北来，轰哮动干坤。
中州山昆墟，四彻皆玙璠。
鸿鴈游可哀，竹柏生仅存。
念此使心悲，何时见阳春。
志士则憔悴，薄俗安足论。
乡里狐狢儿，反怪天正温。
復雪二首·其二
作者：刘敞
朝代：宋

前夕盛雷电，谓言春和发。
典衣买春酒，歳事亦可悦。
不知天难谌，信宿更凝冽。
朝来雪盈尺，初计顿乖越。
吾庐甘重塞，敝褐忍百结。
岂敢咨祁寒，又非慕炎热。
阴阳相交错，万一成灾孽。
忆昔鲁隐公，九年春三月。
癸酉雨震电，庚辰大雨雪。
春秋书为法，其事何照晰。
曾经圣人笔，下学而上达。
况此四月间，又当季春末。
愿排阊阖戟，一献春秋说。
路远泥阻深，愁哉卧岩穴。
微雨登城二首
作者：刘敞
朝代：宋

雨映寒空半有无，重楼閒上倚城隅。浅深山色高低树，一片江南水墨图。日午风高新雨晴，残花飞絮两轻轻。垂鞭缓辔饶閒望，时复林间布谷鸣。
微雨登城二首·其一
作者：刘敞
朝代：宋
体裁：七言绝句

雨映寒空半有无，重楼閒上倚城隅。浅深山色高低树，一片江南水墨图。
微雨登城二首·其二
作者：刘敞
朝代：宋

日午风高新雨晴，残花飞絮两轻轻。垂鞭缓辔饶閒望，时复林间布谷鸣。
微雨登城二首·其二
作者：刘敞
朝代：宋

日午风高新雨晴，残花飞絮两轻轻。
垂鞭缓辔饶閒望，时復林间布谷鸣。
忆关中诸弟
作者：刘敞
朝代：宋

好去北归雁，凭将千里书。潼关何日到，送目故愁予。
忆关中诸弟
作者：刘敞
朝代：宋

好去北归鴈，凭将千里书。
潼关何日到，送目故愁予。
忆和
作者：刘敞
朝代：宋
体裁：七言绝句

楚泽茫茫白芷生，春风红树语流莺。高楼不见千岩路，落日空含万里情。
忆松
作者：刘敞
朝代：宋
体裁：古风

松阴何婆娑，松盖何偃蹇。松香不堪折，松色无可选。旦暮青松间，吟怀未尝远。严霜百木死，高秀初欲展。泠泠海风飘，辉辉甘露泫。去矣混尘滓，怀哉邈林巘。谅无刀斧忧，千载行可践。辇毂念山海，谁期共攀搴。独有风入声，琴中尚悠衍。
忆梅
作者：刘敞
朝代：宋

岂无栋梁材，为君构明堂。
岂无调羹资，为君致烹鬺。
独使限荒鄙，委之道路旁。
岁晏吐奇秀，芬芬有余香。
疾风见松柏，众秽知蕙芳。
譬彼君子质，幽沈道逾彰。
安得假神术，徙根俪长杨。
辽哉计不果，我心不能忘。
忆梅
作者：刘敞
朝代：宋

岂无栋梁材，为君构明堂。岂无调羹资，为君致烹鬺。独使限荒鄙，委之道路旁。岁晏吐奇秀，芬芬有馀香。疾风见松柏，众秽知蕙芳。譬彼君子质，幽沈道逾彰。安得假神术，徙根俪长杨。辽哉计不果，我心不能忘。
忆洞庭
作者：刘敞
朝代：宋

少年慷慨轻远行，出入楚越多所经。每令百川尽衣带，独忆岳阳观洞庭。方舆沈潜似无地，倚盖回还徒见星。始疑上帝限南北，恐有漏泽连青冥。西风八月氛雾收，旷宇千里令人醒。苦为外境相诱掖，欲弃尘世浮沧溟。当时发狂颇自怪，真拟乘兴携湘灵。至今局促不如意，坐视岁月无时停。凉秋满眼更多感，回首尚觉君山青。
忆洞庭
作者：刘敞
朝代：宋

少年慷慨轻远行，岀入楚越多所经。
每令百川尽衣带，独忆岳阳观洞庭。
方舆沈潜似无地，倚盖回还徒见星。
始疑上帝限南北，恐有漏泽连青冥。
西风八月氛雾收，旷宇千里令人醒。
苦为外境相诱掖，欲弃尘世浮沧溟。
当时发狂颇自怪，真拟乘兴携湘灵。
至今局促不如意，坐视岁月无时停。
凉秋满眼更多感，回首尚觉君山青。
怀归
作者：刘敞
朝代：宋

图养始干禄，执官复辞亲。外物与我违，幽怀安得仲。低徊畏简书，苟且谋贱贫。碌碌已无期，规规徒自珍。秋风卷层云，鸿雁知所宾。我独无羽翰，不能绝飙尘。
怀归
作者：刘敞
朝代：宋

图养始干禄，执官復辞亲。
外物与我违，幽怀安得仲。
低徊畏简书，苟且谋贱贫。
碌碌已无期，规规徒自珍。
秋风卷层云，鸿雁知所宾。
我独无羽翰，不能绝飇尘。
怀归
作者：刘敞
朝代：宋

往昔佩觽日，童蒙幸相求。
中间万里别，倐忽二十秋。
人事固契阔，歳华易如流。
闻君尚黄绶，失意成白头。
奄速不可期，升沉亦难谋。
宁知及门晚，忽辱从政优。
感旧劳心肠，相从恨淹留。
寄声不尽意，何以纾离忧。
怀归
作者：刘敞
朝代：宋

往昔佩觿日，童蒙幸相求。中间万里别，倏忽二十秋。人事固契阔，岁华易如流。闻君尚黄绶，失意成白头。奄速不可期，升沉亦难谋。宁知及门晚，忽辱从政优。感旧劳心肠，相从恨淹留。寄声不尽意，何以纾离忧。
怀归操二章
作者：刘敞
朝代：宋

蟋蟀在堂岁云除，今我不乐郁以纡。岂不怀归畏简书。蟋蟀在堂岁云逝，今我不乐濡以滞。岂不怀归朋友畏。
怀归操二章·其一
作者：刘敞
朝代：宋
体裁：古风

蟋蟀在堂岁云除，今我不乐郁以纡。岂不怀归畏简书。
怀归操二章·其二
作者：刘敞
朝代：宋
体裁：古风

蟋蟀在堂岁云逝，今我不乐濡以滞。岂不怀归朋友畏。
怀归诗
作者：刘敞
朝代：宋

淮水悠悠兮，去我无舟。匪我无舟兮，此焉优游。淮水洋洋兮，去我无梁。匪淮无梁兮，此焉翱翔。淮水东注兮，惟禹之绩。古人不可及兮，吾独淹留其何得。
怀归诗·其一
作者：刘敞
朝代：宋
体裁：古风

淮水悠悠兮，去我无舟。匪我无舟兮，此焉优游。
怀归诗·其三
作者：刘敞
朝代：宋
体裁：古风

淮水东注兮，惟禹之绩。古人不可及兮，吾独淹留其何得。
怀归诗·其二
作者：刘敞
朝代：宋
体裁：古风

淮水洋洋兮，去我无梁。匪淮无梁兮，此焉翱翔。
怀襄阳郭户曹
作者：刘敞
朝代：宋

远身适荆楚，苦掾寄书题。他日相思甚，终年引望迷。销忧岘山醉，招隐鹿门栖。勿以徒劳故，全家自此携。
怀襄阳郭户曹
作者：刘敞
朝代：宋

远身适荆楚，苦掾寄书题。
他日相思甚，终年引望迷。
销忧岘山醉，招隐鹿门楼。
勿以徒劳故，全家自此携。
怀陈州旧居所种桐寄黄翁
作者：刘敞
朝代：宋

忽忆南轩树，春风空复来。陈亡韶已矣，孔老凤悠哉。不作沟中断，应随爨下灰。旧居阡陌并，君到为徘徊。
怀陈州旧居所种桐寄黄翁
作者：刘敞
朝代：宋

忽忆南轩树，春风空復来。
陈亡韶已矣，孔老凤悠哉。
不作沟中断，应随爨下灰。
旧居阡陌并，君到为徘徊。
思乡岭
作者：刘敞
朝代：宋

绝壑参差半倚天，据鞍环顾一悽然。乱山不复知南北，惟记长安白日边。
思乡岭
作者：刘敞
朝代：宋

绝壑参差半倚天，据鞍环顾一悽然。
乱山不復知南北，惟记长安白日边。
恩赐御书呈同舍诸公
作者：刘敞
朝代：宋

圣神绍先古，述作备新书。
微生滥中秘，重赐等诸儒。
日月明天文，龟龙粲河图。
精神骇耳目，黼藻贲泥涂。
发挥箧中藏，更得神宗初。
光华混新旧，笔墨肖锱铢。
幸生尧禹间，而见典与谟。
上为四方贺，善继古所无。
下窃私室荣，搢绅谁与俱。
汉史探会稽，周臣览昆墟。
萧条千万里，筋力固已劬。
而我独何人，荷宠安厥居。
受学庶无负，传家既多余。
愿从二三子，讲诵无时虚。
恩赐御书呈同舍诸公
作者：刘敞
朝代：宋

圣神绍先古，述作备新书。微生滥中秘，重赐等诸儒。日月明天文，龟龙粲河图。精神骇耳目，黼藻贲泥涂。发挥箧中藏，更得神宗初。光华混新旧，笔墨肖锱铢。幸生尧禹间，而见典与谟。上为四方贺，善继古所无。下窃私室荣，搢绅谁与俱。汉史探会稽，周臣览昆墟。萧条千万里，筋力固已劬。而我独何人，荷宠安厥居。受学庶无负，传家既多馀。愿从二三子，讲诵无时虚。
惊乌
作者：刘敞
朝代：宋
体裁：古风

北林风多丹叶稀，栖乌畏月夜中飞。哀音乱发不自得，孤影履翻无所依。作巢欲高避弹射，谁道通宵不能息。山深林远去冥冥，清露寒霜损毛翼。
惊禽
作者：刘敞
朝代：宋

幽鸟何所托，高栖众林端。风巢雏鷇危，露叶毛羽寒。半夜吐明月，惊鸣递嚣欢。迎光怪焚巢，顾影疑飞丸。何为贪择木，通夕不自安。乘高非尔谋，宜下易所观。不见丹穴凤，深居全綵翰。
惊禽
作者：刘敞
朝代：宋

幽鸟何所託，高栖众林端。
风巢雏鷇危，露叶毛羽寒。
半夜吐明月，惊鸣递嚣讙。
迎光怪焚巢，顾影疑飞丸。
何为贪择木，通夕不自安。
乘高非尔谋，宜下易所观。
不见丹穴鳯，深居全綵翰。
懒诗
作者：刘敞
朝代：宋
体裁：古风

分表难强营，俗中弥不堪。始觉懒亦真，功名焉可贪。婆婆玩流光，幽寂信所谙。束带愁逢迎，燕处倦交谈。碌碌史隐间，将为兹世惭。
戏作二首
作者：刘敞
朝代：宋

仙家千载亦何长，人世空惊日月忙。洞里桃花莫相笑，刘郎今是老刘郎。文章落笔有谁先，坐上诗成海外传。明日帝京应纸贵，开帘却扇有新编。
戏作二首·其一
作者：刘敞
朝代：宋

仙家千载亦何长，人世空惊日月忙。
洞裏桃花莫相笑，刘郎今是老刘郎。
戏作二首·其一
作者：刘敞
朝代：宋

仙家千载亦何长，人世空惊日月忙。洞里桃花莫相笑，刘郎今是老刘郎。
戏作二首·其二
作者：刘敞
朝代：宋
体裁：七言绝句

文章落笔有谁先，坐上诗成海外传。明日帝京应纸贵，开帘却扇有新编。
戏作汎槎篇呈知府给事
作者：刘敞
朝代：宋

君不见枯槎去时八月风，海水自与天河通。飘飘反出扶桑上，恍惚遍历群仙宫。宫旁佳人瑩如玉，邂逅相聚欢不足。诈言物外日月长，正苦归来光景促。回头稍与烟霞隔，世人空辨支矶石。伯劳燕子东西飞，惆怅中间断消息。
戏作汎槎篇呈知府给事
作者：刘敞
朝代：宋
体裁：古风

君不见枯槎去时八月风，海水自与天河通。飘飘反出扶桑上，恍惚遍历群仙宫。宫旁佳人莹如玉，邂逅相聚欢不足。诈言物外日月长，正苦归来光景促。回头稍与烟霞隔，世人空辨支矶石。伯劳燕子东西飞，惆怅中间断消息。
戏作泛槎篇呈知府给事
作者：刘敞
朝代：宋

君不见枯槎去时八月风，海水自与天河通。
飘飘反出扶桑上，恍惚遍历羣仙宫。
宫旁佳人莹如玉，邂逅相聚欢不足。
诈言物外日月长，正苦归来光景促。
回头稍与烟霞隔，世人空辨支矶石。
伯劳燕子东西飞，惆怅中间断消息。
戏作青瓷香球歌
作者：刘敞
朝代：宋

蓝田仙人采寒玉，蓝光照人瑩如烛。蟾肪淬刀昆吾石，信手镌花何委曲。濛濛夜气清且嫭，玉缕喷香如紫雾。天明人起朝云飞，彷佛疑成此中去。
戏作青瓷香球歌
作者：刘敞
朝代：宋
体裁：古风

蓝田仙人采寒玉，蓝光照人莹如烛。蟾肪淬刀昆吾石，信手镌花何委曲。濛濛夜气清且嫭，玉缕喷香如紫雾。天明人起朝云飞，彷佛疑成此中去。
戏作青瓷香球歌
作者：刘敞
朝代：宋

蓝田仙人采寒玉，蓝光照人莹如烛。
蟾肪淬刀昆吾石，信手镌花何委曲。
蒙蒙夜气清且嫮，玉缕喷香如紫雾。
天明人起朝云飞，彷佛疑成此中去。
戏呈叔恬府辟入幕不谐得宛丘簿
作者：刘敞
朝代：宋
体裁：五言绝句

闻道珠履客，今朝黄绶归。定知高士贵，一府莫言非。
戏呈府公
作者：刘敞
朝代：宋

残春亦无几，短夜不须眠。翠幕深灯烛，清风引管弦。诙谐玩兹世，醉倒忘吾年。不作方外趣，安知濠上贤。
戏呈府公
作者：刘敞
朝代：宋

残春亦无几，短夜不须眠。
翠幕深灯烛，清风引管絃。
诙谐玩兹世，醉倒忘吾年。
不作方外趣，安知濠上贤。
戏和同年时在荐福寺
作者：刘敞
朝代：宋
体裁：五言律诗

逃暑涓涓酒，开襟细细风。过云催急雨，落日澹秋空。树影经行熟，泉声笑语通。少年兴不浅，宁与老人同。
戏成一首
作者：刘敞
朝代：宋

参差翠嶂坐中分，断续流泉尽日闻。
何异高唐与巫峡，梦余真復有朝云。
戏成一首
作者：刘敞
朝代：宋

参差翠嶂坐中分，断续流泉尽日闻。何异高唐与巫峡，梦馀真复有朝云。
戏贺段生
作者：刘敞
朝代：宋
体裁：五言律诗

骠骑门下士，蹉跎已白头。知人家监误，弹剑起吹愁。忽逐侏儒饱，遥闻禄仕优。还乡问耆旧，当忆负薪讴。
戏金壶道士法墨走笔杂言寄邻几圣俞
作者：刘敞
朝代：宋

狂鲸荡海海逆潮，巨鳌抃山山动摇。疾雷劲风自相薄，潜鳞伏介俱不聊。我无巨曲复藉糟，无思远人心忉忉。
戏金壶道士法墨走笔杂言寄邻几圣俞
作者：刘敞
朝代：宋

狂鲸荡海海逆潮，巨鳌抃山山动摇。
疾雷劲风自相薄，潜鳞伏介俱不聊。
我无巨曲復藉糟，无思远人心忉忉。
戏题
作者：刘敞
朝代：宋
体裁：五言绝句

薄宦遭百舌，不如归去来。提壶沽美酒，泥滑滑如苔。
戏题欧阳公厅前白鹤
作者：刘敞
朝代：宋

明公双鹤未易知，志在赤霄万里外。低头啄泥不自聊，拊翼向人几可爱。北风崩云三尺雪，侧睨天池颇愁绝。不忍凫雁争稻梁，误讥燕雀附炎热。答公厚意终一飞，万人仰首公看之。
戏题欧阳公厅前白鹤
作者：刘敞
朝代：宋

明公双鹤未易知，志在赤霄万里外。
低头啄泥不自聊，拊翼向人几可爱。
北风崩云三尺雪，侧睨天池颇愁绝。
不忍鳬鴈争稻梁，误讥燕雀附炎热。
答公厚意终一飞，万人仰首公看之。
成冬
作者：刘敞
朝代：宋

富贵抱忧患，贫贱苦煎熬。居此二者间，幸无终岁劳。养生赖裘葛，卜隐开蓬蒿。既不碌碌冗，又不巍巍高。炎凉纵所遇，寒暑俱可逃。竭力供子职，大欢对儿曹。至人贵真乐，名位岂所饕。咄嗟路傍子，生死堪悲号。
成冬
作者：刘敞
朝代：宋

富贵抱忧患，贫贱苦煎熬。
居此二者间，幸无终歳劳。
养生赖裘葛，卜隐开蓬蒿。
既不碌碌冗，又不巍巍高。
炎凉纵所遇，寒暑俱可逃。
竭力供子职，大欢对儿曹。
至人贵真乐，名位岂所饕。
咄嗟路傍子，生死堪悲号。
戴村
作者：刘敞
朝代：宋

羁旅淹岁改，江皋属春早。幽村屡独往，胜事时默讨。深竹尚残雪，阳崖已芳草。茅茨忽连接，邻里自相保。人犹安道族，景是山阴道。徘徊问耆旧，或遇栖真老。
戴村
作者：刘敞
朝代：宋

羁旅淹歳改，江皋属春早。
幽村屡独往，胜事时默讨。
深竹尚残雪，阳崖已芳草。
茅茨忽连接，邻里自相保。
人犹安道族，景是山阴道。
徘徊问耆旧，或遇栖真老。
打鱼
作者：刘敞
朝代：宋

南人登鱼作膢腊，清潭数里奔舟楫。层冰始解川气和，百尺分明见鬐鬣。大网如云遮要津，须臾牵网回水滨。地高势蹙渐逼窄，忽复逸出黄金鳞。钓叟篙师共惊骇，失声夺气俱逡巡。素鲂赤鲤不足数，弃掷千万如埃尘。岂知异物通变化，时暂网中还有神。
打鱼
作者：刘敞
朝代：宋

南人登鱼作膢腊，清潭数里奔舟檝。
层冰始解川气和，百尺分明见鬐鬛。
大网如云遮要津，须臾牵网迴水滨。
地高势蹙渐逼窄，忽復逸出黄金鳞。
钓叟篙师共惊骇，失声夺气俱逡巡。
素鲂赤鲤不足数，弃掷千万如埃尘。
岂知异物通变化，暂网中还有神戏。
扬州闻歌二首
作者：刘敞
朝代：宋

淮南旧有于遮舞，隋俗今传水调声。白雪阳春长寡和，著书愁绝郢中生。半夜暖风吹朔雪，东城南陌晓来春。郊光野气望不极，柳意梅香愁向人。
扬州闻歌二首·其一
作者：刘敞
朝代：宋

淮南旧有于遮舞，隋俗今传水调声。
白雪阳春长寡和，着书愁绝郢中生。
扬州闻歌二首·其一
作者：刘敞
朝代：宋

淮南旧有于遮舞，隋俗今传水调声。白雪阳春长寡和，著书愁绝郢中生。
扬州闻歌二首·其二
作者：刘敞
朝代：宋
体裁：七言绝句

半夜暖风吹朔雪，东城南陌晓来春。郊光野气望不极，柳意梅香愁向人。
招友上清宫
作者：刘敞
朝代：宋

修竹高松无俗尘，全然不似近城闉。
黄冠习静多藏客，野鸟忘机郄傍人。
高阁切云衔落日，广庭霏雨湿清珉。
北窗固有逍遥地，来读离骚戴角巾。
招友上清宫
作者：刘敞
朝代：宋

脩竹高松无俗尘，全然不似近城闉。黄冠习静多藏客，野鸟忘机却傍人。高阁切云衔落日，广庭霏雨湿清珉。北窗固有逍遥地，来读离骚戴角巾。
招斁
作者：刘敞
朝代：宋

凿井不及水，虽劳乃无功。耕田舍终亩，岁暮安俟丰。人当少年时，耳目明以聪。所为患不能，所学患不通。患之不自勉，老去逾颛蒙。虽复欲自力，岁时已飘蓬。譬彼陟大水，不能晓西东。谕尔安可忘，我尝梦周公。
招斁
作者：刘敞
朝代：宋

凿井不及水，虽劳乃无功。
耕田舍终亩，歳暮安俟丰。
人当少年时，耳目明以聪。
所为患不能，所学患不通。
患之不自勉，老去逾颛蒙。
虽復欲自力，歳时已飘蓬。
譬彼陟大水，不能晓西东。
谕尔安可忘，我尝梦周公。
招晋卿时晋卿到丹阳
作者：刘敞
朝代：宋

识心非识面，常恨不相从。那作经年别，曾无一日逢。兴来清剡雪，吟出暮山峰。净埽门前路，期君马系松。
招晋卿时晋卿到丹阳
作者：刘敞
朝代：宋

识心非识面，常恨不相从。
那作经年别，曾无一日逢。
兴来清剡雪，吟出暮山峰。
浄埽门前路，期君马繫松。
招邻几圣俞和叔于东斋饮观孔雀白鷴及周亚夫玉印赫连勃勃龙雀刀辟邪宫玺数物又使女奴奏伎行酒圣俞首示长篇因而报之
作者：刘敞
朝代：宋

前日俱远别，梦中毎难期。
何言一堂上，相与同宴嬉。
幸勿卑陋巷，陋巷何独卑。
幸勿辞樽酒，樽酒安足辞。
君看笼中禽，亦有山林思。
习习不如意，焉用文章为。
君寻古人物，信有陵谷悲。
扰扰不自适，会为后世嗤。
促节无窄袖，缓歌逐鸣丝。
自美亦自恶，贵贱吾不知。
纵谈剧虚舟，快饮若漏巵。
人生但如此，为乐自一时。
谁言冬夜长，俛仰星汉移。
念无千金寿，愧子勤称诗。
招邻几圣俞和叔于东斋饮观孔雀白鹇及周亚夫玉印赫连勃勃龙雀刀辟邪宫玺数物又使女奴奏伎行酒圣俞首示长篇因而报之
作者：刘敞
朝代：宋

前日俱远别，梦中每难期。何言一堂上，相与同宴嬉。幸勿卑陋巷，陋巷何独卑。幸勿辞樽酒，樽酒安足辞。君看笼中禽，亦有山林思。习习不如意，焉用文章为。君寻古人物，信有陵谷悲。扰扰不自适，会为后世嗤。促节无窄袖，缓歌逐鸣丝。自美亦自恶，贵贱吾不知。纵谈剧虚舟，快饮若漏卮。人生但如此，为乐自一时。谁言冬夜长，俛仰星汉移。念无千金寿，愧子勤称诗。
招隐
作者：刘敞
朝代：宋

鳣鲟不容池，鸿鹄常畏网。
全真贵远到，先觉每独往。
绮皓遗泰忧，季鹰乐吴壤。
知几効来世，前识妙难赏。
勿谓鸟兽羣，高山适予仰。
招隐
作者：刘敞
朝代：宋

鳣鲟不容池，鸿鹄常畏网。全真贵远到，先觉每独往。绮皓遗泰忧，季鹰乐吴壤。知几效来世，前识妙难赏。勿谓鸟兽群，高山适予仰。
拟御试求遗书于天下
作者：刘敞
朝代：宋

中秘收图籍，清衷访古初。
周爰驰使传，悉上得遗书。
事有先秦旧，文多变隶余。
千岩穷禹穴，四彻按昆⿱山虚。
高阁题天禄，羣英议石渠。
定知奎壁彩，从此丽云居。
拟御试求遗书于天下
作者：刘敞
朝代：宋

中秘收图籍，清衷访古初。周爰驰使传，悉上得遗书。事有先秦旧，文多变隶馀。千岩穷禹穴，四彻按昆㠊。高阁题天禄，群英议石渠。定知奎壁彩，从此丽云居。
拟御试求遗书于天下
作者：刘敞
朝代：宋
体裁：五言排律

中秘收图籍，清衷访古初。周爰驰使传，悉上得遗书。事有先秦旧，文多变隶馀。千岩穷禹穴，四彻按昆岖。高阁题天禄，群英议石渠。定知奎壁彩，从此丽云居。
拟阮步兵一夕复一晨
作者：刘敞
朝代：宋

一昏复一晨，一晨复一夕。扰扰若有为，悠悠定何役。譬如风中叶，不自知所适。譬如池中鱼，强自营所得。朝乘日车出，暮与羁鸟息。昔我发纯漆，今我发半白。谁能邀神灵，传我云表翼。我与从之游，览观元化极。
拟阮步兵一夕復一晨
作者：刘敞
朝代：宋

一昏復一晨，一晨復一夕。
扰扰若有为，悠悠定何役。
譬如风中叶，不自知所适。
譬如池中鱼，强自营所得。
朝乘日车出，暮与羁鸟息。
昔我髪纯漆，今我髪半白。
谁能邀神灵，传我云表翼。
我与从之游，览观元化极。
持礼北庭回示希元并寄之翰彦猷当世
作者：刘敞
朝代：宋

肃承朝命谒穹庐，却卧空床涕满裾。不敢复论天下事，更能重读箧中书。男儿战死自无恨，国势倒悬谁为摅。我本不来人强我，百年空使愧相如。
持礼北庭回示希元并寄之翰彦猷当世
作者：刘敞
朝代：宋

肃承朝命谒穹庐，郄卧空床涕满裾。
不敢復论天下事，更能重读箧中书。
男儿战死自无恨，国势倒悬谁为摅。
我本不来人强我，百年空使愧相如。
挽仁宗皇帝歌四首
作者：刘敞
朝代：宋

汉恩隆四世，商历盛三宗。与子孙能继，宁民户可封。云归疑厌代，鼎就莫攀龙。庙乐兼韶武，应传盛德容。措刑文武后，四十有馀年。几与华胥比，宁知帝力然。占龄无协梦，弃躧趣登山。后世称稽古，应参尧舜篇。不阵威逾远，无为俗自柔。诗书通月窟，箫勺靖炎陬。毕陌宫车晚，苍梧草露秋。定知千岁后，民尚是轩丘。讴歌归命启，遏密罄宗尧。陵寝略依汉，衣冠深葬桥。空看同轨至，非复总章朝。西望新宫柏，悲风亦后凋。
挽仁宗皇帝歌四首·其一
作者：刘敞
朝代：宋
体裁：五言律诗

汉恩隆四世，商历盛三宗。与子孙能继，宁民户可封。云归疑厌代，鼎就莫攀龙。庙乐兼韶武，应传盛德容。
挽仁宗皇帝歌四首·其三
作者：刘敞
朝代：宋
体裁：五言律诗

不阵威逾远，无为俗自柔。诗书通月窟，箫勺靖炎陬。毕陌宫车晚，苍梧草露秋。定知千岁后，民尚是轩丘。
挽仁宗皇帝歌四首·其二
作者：刘敞
朝代：宋

措刑文武后，四十有余年。
几与华胥比，宁知帝力然。
占龄无协梦，弃躧趣登山。
后世称稽古，应参尧舜篇。
挽仁宗皇帝歌四首·其二
作者：刘敞
朝代：宋

措刑文武后，四十有馀年。几与华胥比，宁知帝力然。占龄无协梦，弃躧趣登山。后世称稽古，应参尧舜篇。
挽仁宗皇帝歌四首·其四
作者：刘敞
朝代：宋

讴歌归命启，遏密罄宗尧。陵寝略依汉，衣冠深葬桥。空看同轨至，非复总章朝。西望新宫柏，悲风亦后凋。
挽仁宗皇帝歌四首·其四
作者：刘敞
朝代：宋

讴歌归命启，遏密罄宗尧。
陵寝略依汉，衣冠深葬桥。
空看同轨至，非復总章朝。
西望新宫柏，悲风亦后凋。
挽叶翰林
作者：刘敞
朝代：宋
体裁：古风

翰林气英发，博学起徒步。初射东堂策，巳称济时具。出入三千岁，差池千一遇。青云得自致，白眼与俗迕。劲节凌秋旻，玄文匿深雾。尺璧可令毁，坚石难使铸。董生胶西相，贾子长沙傅。终疑希世才，良用制作误。衔悲去修门，觖望动行路。落落长松姿，岁晏悴霜露。平生慕高名，邂逅隔清晤。心许千金剑，无由挂君墓。
挽宋道中词
作者：刘敞
朝代：宋

交游日零落，之子复云亡。常恨神锋隽，端成中道伤。文章不用世，词赐仅为郎。名士如君辈，风流岂易忘。
挽宋道中词
作者：刘敞
朝代：宋

交游日零落，之子復云亡。
常恨神锋隽，端成中道伤。
文章不用世，词赐仅为郎。
名士如君辈，风流岂易忘。
捷诗
作者：刘敞
朝代：宋

捷报苍龙阙，书从白豹城。
关河开地利，雷雨肃天兵。
气摄千山动，威加万里平。
献俘多宝玉，効首悉长鲸。
社稷灵何远，岩廊策自精。
余妖暂煦沫，壮士待龚行。
天马来西域，貂裘实上京。
遥知舞干羽，冠剑贺公卿。
捷诗
作者：刘敞
朝代：宋

捷报苍龙阙，书从白豹城。关河开地利，雷雨肃天兵。气摄千山动，威加万里平。献俘多宝玉，效首悉长鲸。社稷灵何远，岩廊策自精。馀妖暂煦沫，壮士待龚行。天马来西域，貂裘实上京。遥知舞干羽，冠剑贺公卿。
探花郎送花坐中与邻几戏作七首
作者：刘敞
朝代：宋

两郎探花如顾山，红紫黄白俱可怜。春风过此即埽地，尔复碌碌慰眼前。两郎放荡不自羁，春物寂寥宁得知。能读离骚饮美酒，头白江翁殊复奇。春服始成天气新，沂水风起如鱼鳞。由来舞咏吾与点，童子与公凡几人。眼昏头白老冯唐，三十馀年离举场。春色年年在琼苑，曾经十榜探花郎。溱洧芍药堂背萱，浓红柔绿相映繁。郑卫之风久寂寞，坐无诗翁谁使言。酴醾蔷薇香最奇，古人不闻今始知。世间此辈复何限，零落深林方足悲。牡丹开尽群芳少，红药丹萱亦可怜。眼看春事已如此，有酒不饮讵为贤。
探花郎送花坐中与邻几戏作七首·其一
作者：刘敞
朝代：宋

两郎探花如顾山，红紫黄白俱可怜。春风过此即埽地，尔复碌碌慰眼前。
探花郎送花坐中与邻几戏作七首·其一
作者：刘敞
朝代：宋

两郎探花如顾山，红紫黄白俱可怜。
春风过此即埽地，尔復碌碌慰眼前。
探花郎送花坐中与邻几戏作七首·其七
作者：刘敞
朝代：宋

牡丹开尽羣芳少，红药丹萱亦可怜。
眼看春事已如此，有酒不饮讵为贤。
探花郎送花坐中与邻几戏作七首·其七
作者：刘敞
朝代：宋

牡丹开尽群芳少，红药丹萱亦可怜。眼看春事已如此，有酒不饮讵为贤。
探花郎送花坐中与邻几戏作七首·其三
作者：刘敞
朝代：宋
体裁：七言绝句

春服始成天气新，沂水风起如鱼鳞。由来舞咏吾与点，童子与公凡几人。
探花郎送花坐中与邻几戏作七首·其二
作者：刘敞
朝代：宋

两郎放荡不自羁，春物寂寥宁得知。能读离骚饮美酒，头白江翁殊复奇。
探花郎送花坐中与邻几戏作七首·其二
作者：刘敞
朝代：宋

两郎放荡不自羁，春物寂寥宁得知。
能读离骚饮美酒，头白江翁殊復奇。
探花郎送花坐中与邻几戏作七首·其五
作者：刘敞
朝代：宋
体裁：七言绝句

溱洧芍药堂背萱，浓红柔绿相映繁。郑卫之风久寂寞，坐无诗翁谁使言。
探花郎送花坐中与邻几戏作七首·其六
作者：刘敞
朝代：宋

酴醾蔷薇香最奇，古人不闻今始知。世间此辈复何限，零落深林方足悲。
探花郎送花坐中与邻几戏作七首·其六
作者：刘敞
朝代：宋

酴醾蔷薇香最奇，古人不闻今始知。
世间此辈復何限，零落深林方足悲。
探花郎送花坐中与邻几戏作七首·其四
作者：刘敞
朝代：宋

眼昏头白老冯唐，三十余年离举场。
春色年年在琼苑，曾经十牓探花郎。
探花郎送花坐中与邻几戏作七首·其四
作者：刘敞
朝代：宋

眼昏头白老冯唐，三十馀年离举场。春色年年在琼苑，曾经十榜探花郎。
摄领审官六日还印长文戏作五言
作者：刘敞
朝代：宋

山野不事事，未尝中绳墨。
得官笔砚间，懒与慢成癖。
前日承君乏，始亲薄领役。
捶鈎校毫芒，简髪差寸尺。
自知非其任，良有不可力。
君诚神仙人，那得头不白。
繇兹谢睎跂，依隐就閒寂。
摄领审官六日还印长文戏作五言
作者：刘敞
朝代：宋

山野不事事，未尝中绳墨。得官笔砚间，懒与慢成癖。前日承君乏，始亲薄领役。捶钩校毫芒，简发差寸尺。自知非其任，良有不可力。君诚神仙人，那得头不白。繇兹谢睎跂，依隐就閒寂。
摘樱桃
作者：刘敞
朝代：宋

此花前日时，素雪摇东风。已惊变浓绿，忽更垂繁红。俛仰物三换，岁华终无穷。因笑树下人，未悟成老翁。磊落火齐珠，参差珊瑚丛。赠远限道路，成蹊纵儿童。
摘樱桃
作者：刘敞
朝代：宋

此花前日时，素雪摇东风。
已惊变浓绿，忽更垂繁红。
俛仰物三换，歳华终无穷。
因笑树下人，未悟成老翁。
磊落火齐珠，参差珊瑚丛。
赠远限道路，成蹊纵儿童。
摸斗岭
作者：刘敞
朝代：宋
体裁：七言绝句

盘峰回栈几千层，径欲凌云揽玉绳。浪得虚名夸鄙俗，古来天险绝阶升。
放鹯
作者：刘敞
朝代：宋

上天赋尔才，若不受羁绁。失身偶见获，羞与家禽列。秋风半夜起，鸿鹄两飘瞥。物生各自适，听尔归寥泬。白云入双眸，尺地肯自屑。慎勿逐鴳爵，□□不足绝。不过仓廪中，朋党为偷窃。鴂鶗最堪憎，擅使芳草歇。勉力霜霰期，方为鸟中杰。
放鹯
作者：刘敞
朝代：宋

上天赋尔才，若不受羁绁。
失身偶见获，羞与家禽列。
秋风半夜起，鸿鹄两飘瞥。
物生各自适，听尔归寥泬。
白云入双眸，尺地肯自屑。
慎勿逐鷃爵，□□不足绝。
不过仓廪中，朋党为偷窃。
鴂鶗最堪憎，擅使芳草歇。
勉力霜霰期，方为鸟中杰。
效陶潜体
作者：刘敞
朝代：宋

出门逢一士，抱书向南山。问其何为尔，欲语辄复叹。少小贵诗书，志业觊孔颜。尔来三十载，鬓发倏已斑。唐虞不可待，世誉亦耻干。宁赴岩谷老，行行未遽还。其言乃可感，使我再凄然。人生归有命，穷达何足言。劝尔饮此酒，唐虞在其间。
效陶潜体
作者：刘敞
朝代：宋

出门逢一士，抱书向南山。
问其何为尔，欲语辄復叹。
少小贵诗书，志业觊孔颜。
尔来三十载，鬓髪倐已斑。
唐虞不可待，世誉亦耻干。
宁赴岩谷老，行行未遽还。
其言乃可感，使我再凄然。
人生归有命，穷达何足言。
劝尔饮此酒，唐虞在其间。
敔来速尝新酒
作者：刘敞
朝代：宋
体裁：古风

徒咢无与同，徒歌无与和。徒行莫之友，徒语无所破。慷慨一无徒，始觉从君过。欣闻酒新酿，堂有佳客座。欢从尊罍罄，醉听冠巾堕。庶可效名士，因君读楚些。
斁除苏州掾
作者：刘敞
朝代：宋
体裁：五言律诗

三年不相见，万里比何如。闻道词曹掾，新承选部书。弓裘传习在，簪笏抗尘初。努力人间世，毋为薄诏除。
斋宿集禧观戏酬永叔见寄时永叔在后庙摄事
作者：刘敞
朝代：宋
体裁：七言律诗

尚平故有五山期，独许迎年太液池。贝阙碧城相绚烂，石林琪树共参差。玉杯醽好经时醉，冰簟风多尽日棋。正想火龙劳陟降，更烦佳句寄相思。
新作凉轩会张拱辰至
作者：刘敞
朝代：宋

张翁垂白须，扶病过我庐。向无俗客至，适慰幽人居。酌此瓢中泉，振兹架上书。虽无德与汝，会有歌起予。欲识消长情，愿君讲盈虚。
新作凉轩会张拱辰至
作者：刘敞
朝代：宋

张翁垂白鬚，扶病过我庐。
向无俗客至，适慰幽人居。
酌此瓢中泉，振兹架上书。
虽无德与汝，会有歌起予。
欲识消长情，愿君讲盈虚。
新作小桥
作者：刘敞
朝代：宋
体裁：五言律诗

幽池旧徒涉，春涨得新桥。自恨济川小，欣忘渡水遥。中流横螮蝀，别径会渔樵。更爱凭栏处，东风柳万条。
新作石林亭
作者：刘敞
朝代：宋

朝廷入忘返，山林往不还。
念无高世姿，聊处可否间。
筑基仿崔巍，鞭石轻险艰。
羣玉相磊落，万峰正孱颜。
种树亦苍苍，激流復潺潺。
湡浯歘在眼，昆阆若可攀。
自我婴世网，迩来鬚毛斑。
丘壑成弱丧，簿书常自环。
及尔灭闻见，旷如远尘寰。
岂敢同避世，庶几善闭关。
子牟困怀魏，谢傅悲徂山。
兹焉可遗老，讵厌终岁閒。
新作石林亭
作者：刘敞
朝代：宋

朝廷入忘返，山林往不还。念无高世姿，聊处可否间。筑基仿崔巍，鞭石轻险艰。群玉相磊落，万峰正孱颜。种树亦苍苍，激流复潺潺。湡浯歘在眼，昆阆若可攀。自我婴世网，迩来须毛斑。丘壑成弱丧，簿书常自环。及尔灭闻见，旷如远尘寰。岂敢同避世，庶几善闭关。子牟困怀魏，谢傅悲徂山。兹焉可遗老，讵厌终岁閒。
新居陈州城下读书作
作者：刘敞
朝代：宋

诛茅负郭楚人居，泌水衡门自有余。
数困米盐希辟谷，素轻农圃重捐书。
绝粮尼父期先进，画卦羲皇序古初。
千世风流尚在眼，百年贫病不欺予。
新居陈州城下读书作
作者：刘敞
朝代：宋

诛茅负郭楚人居，泌水衡门自有馀。数困米盐希辟谷，素轻农圃重捐书。绝粮尼父期先进，画卦羲皇序古初。千世风流尚在眼，百年贫病不欺予。
新年
作者：刘敞
朝代：宋

流光无停期，二十忽复五。古昔如我人，功烈难遽数。上天终无私，日月不少驻。三皇与五帝，回首焉得顾。新年独何为，扰扰趁俗务。壮羞儿女态，浩叹觉已屡。巍巍九重阙，象魏悬法度。木铎非仲尼，布衣欲何预。沧溟百万里，乘桴意决去。顾世聊徘徊，非为取材误。东风发幽滞，花彩映草树。烂醉苟自娱，终焉背时誉。
新年
作者：刘敞
朝代：宋

流光无停期，二十忽復五。
古昔如我人，功烈难遽数。
上天终无私，日月不少驻。
三皇与五帝，回首焉得顾。
新年独何为，扰扰趁俗务。
壮羞儿女态，浩叹觉已屡。
巍巍九重阙，象魏悬法度。
木铎非仲尼，布衣欲何预。
沧溟百万里，乘桴意决去。
顾世聊徘徊，非为取材误。
东风发幽滞，花彩映草树。
烂醉苟自娱，终焉背时誉。
新年
作者：刘敞
朝代：宋
体裁：七言绝句

雪消冰解漏青春，醉眼惊看物物新。已识年华似飞鸟，直将身世委天均。
新晴二首
作者：刘敞
朝代：宋

雨馀春更好，日出望还新。暄鸟啼惊客，林花笑向人。年华如过雁，世事剧飞尘。置酒陶嘉月，滔滔醉任真。薄云开早景，宿润减飞尘。好在松筠色，依然鸟雀驯。避人深却埽，炙背暖生春。未得献天子，潜书报近邻。
新晴二首·其一
作者：刘敞
朝代：宋

雨余春更好，日出望还新。
暄鸟啼惊客，林花笑向人。
年华如过鴈，世事剧飞尘。
置酒陶嘉月，滔滔醉任真。
新晴二首·其一
作者：刘敞
朝代：宋

雨馀春更好，日出望还新。暄鸟啼惊客，林花笑向人。年华如过雁，世事剧飞尘。置酒陶嘉月，滔滔醉任真。
新晴二首·其二
作者：刘敞
朝代：宋
体裁：五言律诗

薄云开早景，宿润减飞尘。好在松筠色，依然鸟雀驯。避人深却埽，炙背暖生春。未得献天子，潜书报近邻。
新月
作者：刘敞
朝代：宋

花外惊新月，春残复满弓。馀香轻坠露，疏影细寒风。火禁通方俗，年华思老翁。清光堪半夜，稍醉玉壶空。
新月
作者：刘敞
朝代：宋

花外惊新月，春残復满弓。
余香轻坠露，疏影细寒风。
火禁通方俗，年华思老翁。
清光堪半夜，稍醉玉壸空。
新梅寄春卿给事
作者：刘敞
朝代：宋

徂岁嗟无奈，新花笑自如。雪魂消去未，春色复归初。欲折意空远，少留香有馀。一枝寄驿使，浪语故愁予。
新梅寄春卿给事
作者：刘敞
朝代：宋

徂岁嗟无奈，新花笑自如。
雪魂消去未，春色復归初。
欲折意空远，少留香有余。
一枝寄驿使，浪语故愁予。
新滩行
作者：刘敞
朝代：宋

忆昔秭归之山崩，震惊千里如雷霆。江水逆流洞庭竭，至今蓄怒犹腾凌。洄渊沈沈色如墨，彷佛半露峰峦形。悬波一泻三百仞，鱼鳖蛟龙俱不宁。天公高居漏天隔，无故设险忧群生。时无伯禹真已矣，坐念疏凿何由能。
新滩行
作者：刘敞
朝代：宋

忆昔秭归之山崩，震惊千里如雷霆。
江水逆流洞庭竭，至今蓄怒犹腾凌。
洄渊沈沈色如墨，彷佛半露峰峦形。
悬波一泻三百仞，鱼鼈蛟龙俱不宁。
天公高居漏天隔，无故设险忧羣生。
时无伯禹真已矣，坐念疏凿何由能。
新燕
作者：刘敞
朝代：宋

无奈春还老，秪看燕复来。凌风舞轻健，尽日语徘徊。久客宜相识，重帘为尔开。畏人俱混俗，出处免沈猜。
新燕
作者：刘敞
朝代：宋

无奈春还老，秪看燕復来。
凌风舞轻健，尽日语徘徊。
久客宜相识，重帘为尔开。
畏人俱混俗，出处免沈猜。
新秋
作者：刘敞
朝代：宋
体裁：七言律诗

七月荆人亦具裘，朔风飒飒动昭丘。巫峡出云杳无定，洞庭飞月绝堪愁。长歌濯足沧浪水，回首开襟西北楼。宇宙歊蒸暂潇洒，小山青桂与淹留。
新种杂花树
作者：刘敞
朝代：宋

天地大逆旅，浮生远行客。大无万里异，远不百年役。乘流惟其遇，得性从所适。何必思旧乡，而复名一宅。此邦非吾土，此庐非我迹。彼我苟巳齐，宾主不足择。终树宿所好，及閒易为力。芳草十馀品，往往手自植。春风二月交，重叠庭下碧。欣欣生意好，一一见颜色。对之默终日，澹若无情极。四时背人驰，壮士每叹息。忧来忽无方，外物不可释。中和一相伐，头发先为白。萱乎尔能忘，于我独有德。
新种杂花树
作者：刘敞
朝代：宋

天地大逆旅，浮生远行客。
大无万里异，远不百年役。
乘流惟其遇，得性从所适。
何必思旧乡，而復名一宅。
此邦非吾土，此庐非我迹。
彼我苟巳齐，宾主不足择。
终树宿所好，及閒易为力。
芳草十余品，往往手自植。
春风二月交，重迭庭下碧。
欣欣生意好，一一见颜色。
对之默终日，澹若无情极。
四时背人驰，壮士每叹息。
忧来忽无方，外物不可释。
中和一相伐，头髪先为白。
萱乎尔能忘，于我独有德。
新种杂花树
作者：刘敞
朝代：宋

江边腊破东风起，舍侧栽花绕四邻。要似桃源堪避世，会令桂树默留人。即看红叶娟娟秀，豫想喧蜂处处新。庾宅荒凉宋亭古，应须大占郢中春。
新种杂花树
作者：刘敞
朝代：宋

江边腊破东风起，舍侧栽花遶四邻。
要似桃源堪避世，会令桂树默留人。
即看红叶娟娟秀，豫想喧蜂处处新。
庾宅荒凉宋亭古，应须大占郢中春。
新置盆池种莲荷菖蒲养小鱼数十头终日玩之甚可爱偶作五言诗
作者：刘敞
朝代：宋
体裁：古风

采芳未盈手，积润不满寻。游鱼亦何乐，幽客同此心。安排在所寓，相与忘浮沉。济理趣自足，孰知慕高深。鹏翻荡沧海，龙起焚山林。体妨反多累，岂若终蹄涔。
新蝉
作者：刘敞
朝代：宋

五月微阴始，鸣蝉高树幽。倚风偏送晓，迎露欲先秋。孤管清兼浊，幺弦断复留。年华自当尔，羁客浪多愁。
新蝉
作者：刘敞
朝代：宋

五月微阴始，鸣蝉高树幽。
倚风偏送晓，迎露欲先秋。
孤管清兼浊，幺絃断復留。
年华自当尔，羁客浪多愁。
新雁二首
作者：刘敞
朝代：宋

逢时志万里，非为稻粱谋。眇眇江汉阻，萧萧霜露秋。知机自有素，侧翅莫多愁。风起浮云暮，空看片影流。万里南飞雁，今年复此逢。自难随燕雀，非不病秋冬。风急声高下，云深影叠重。江湖虽异土，泛泛尔能容。
新雁二首·其二
作者：刘敞
朝代：宋

万里南飞雁，今年复此逢。自难随燕雀，非不病秋冬。风急声高下，云深影叠重。江湖虽异土，泛泛尔能容。
新鴈二首·其一
作者：刘敞
朝代：宋
体裁：五言律诗

逢时志万里，非为稻粱谋。眇眇江汉阻，萧萧霜露秋。知机自有素，侧翅莫多愁。风起浮云暮，空看片影流。
新鴈二首·其二
作者：刘敞
朝代：宋

万里南飞鴈，今年復此逢。
自难随燕雀，非不病秋冬。
风急声高下，云深影迭重。
江湖虽异土，泛泛尔能容。
旅居雨中
作者：刘敞
朝代：宋

尘垢厌淟涊，风雨为驱除。
稍稍烦襟尽，萧萧秋气初。
堪忧忘陋巷，匡坐读羣书。
半夜梁山操，悲歌问起予。
旅居雨中
作者：刘敞
朝代：宋

尘垢厌淟涊，风雨为驱除。稍稍烦襟尽，萧萧秋气初。堪忧忘陋巷，匡坐读群书。半夜梁山操，悲歌问起予。
无双亭观琼花赠圣民
作者：刘敞
朝代：宋
体裁：七言律诗

东风万木竞纷华，天下无双独此花。那有灵霙凌暖日，不为琪树隔流沙。祠城寂寂春空老，江雨冥冥日易斜。仙品国香俱绝妙，少倾高兴尽流霞。
日晚夜步过孙监丞
作者：刘敞
朝代：宋

幽居巷南北，鸡犬略相闻。乘兴偶有适，杖藜聊复勤。高城秋草落，密树夕光曛。微尔开三径，悠悠麋鹿群。
日晚夜步过孙监丞
作者：刘敞
朝代：宋

幽居巷南北，鸡犬略相闻。
乘兴偶有适，杖藜聊復勤。
高城秋草落，密树夕光曛。
微尔开三径，悠悠麋鹿羣。
日醉
作者：刘敞
朝代：宋

犀首从横时，无事犹饮酒。
我生太平际，日醉亦何有。
太平多贤才，台阁固其薮。
济世图功名，汲汲常恐后。
我宁乐自放，甘与物俱朽。
顾惟人间迹，澶漫独已久。
智谋乏施设，筋力倦奔走。
幸为朝廷知，而免职事守。
人当自量度，快意安所受。
何能强绳检，希世视自负。
晶荧流霞波，泔淡白玉斗。
欢来无虚席，嘲笑命宾友。
残冬虽余几，自足数开口。
浩歌迎春风，安用独醒叟。
日醉
作者：刘敞
朝代：宋

犀首从横时，无事犹饮酒。我生太平际，日醉亦何有。太平多贤才，台阁固其薮。济世图功名，汲汲常恐后。我宁乐自放，甘与物俱朽。顾惟人间迹，澶漫独已久。智谋乏施设，筋力倦奔走。幸为朝廷知，而免职事守。人当自量度，快意安所受。何能强绳检，希世视自负。晶荧流霞波，泔淡白玉斗。欢来无虚席，嘲笑命宾友。残冬虽馀几，自足数开口。浩歌迎春风，安用独醒叟。
旦日城东渡汝水与邻几饮别归作五言寄之
作者：刘敞
朝代：宋

繁霜堕众木，朝光破初寒。游子侵旦发，隐忍行旅艰。走马东郊门，别愁莽无端。川长不可厉，泛舟触波澜。相及墟落远，解骖请盘桓。班荆道路侧，酌酒还据鞍。殊乡阅人多，浮俗见子难。结交形骸外，生计出处间。江湖天一涯，冰雪岁欲阑。昔贤往不反，子陵与伯鸾。东游信不恶，相望终永叹。
旦日城东渡汝水与邻几饮别归作五言寄之
作者：刘敞
朝代：宋

繁霜堕众木，朝光破初寒。
游子侵旦发，隐忍行旅艰。
走马东郊门，别愁莽无端。
川长不可厉，泛舟触波澜。
相及墟落远，解骖请盘桓。
班荆道路侧，酌酒还据鞍。
殊乡阅人多，浮俗见子难。
结交形骸外，生计出处间。
江湖天一涯，冰雪歳欲阑。
昔贤往不反，子陵与伯鸾。
东游信不恶，相望终永叹。
早春野泊寿宁观
作者：刘敞
朝代：宋
体裁：七言绝句

小径连村行几曲，垂杨未绿草成蹊。门前野水还如带，恐是仙源使客迷。
早至凉榭观芙蕖
作者：刘敞
朝代：宋

林深池亦浅，日出光晚及。粲粲花尚含，漙漙露犹浥。良鱼潜复跃，幽鸟翔又集。物情恍如慕，心赏浩难戢。谁能赠远人，采采空伫立。
早至凉榭观芙蕖
作者：刘敞
朝代：宋

林深池亦浅，日出光晚及。
粲粲花尚含，漙漙露犹浥。
良鱼潜復跃，幽鸟翔又集。
物情怳如慕，心赏浩难戢。
谁能赠远人，采采空伫立。
早行
作者：刘敞
朝代：宋
体裁：古风

虚舟却烦暑，初旦更清和。尘襟暂轩豁，幽兴亦滋多。黄鸟啭深树，良鱼跃层波。岸花间红紫，村叟杂笑歌。稍忘溯洄力，未悟岁时过。侧肩市朝客，偃蹇奈予何。
早行
作者：刘敞
朝代：宋

雨息风亦止，落月犹在天。
舟人相呼起，稍出芦苇间。
暗中各纷拏，四听声正讙。
开户视所从，大江自漫漫。
众星若连珠，纍纍浮深渊。
津涯杳难知，势与天地寛。
俯见舟楫微，万牛一毛然。
虎豹嘷岸傍，蛟龙浮其涎。
兢兢抱危惧，忽忽忘食眠。
人生诚多忧，况乃行路难。
早行
作者：刘敞
朝代：宋
体裁：古风

雨息风亦止，落月犹在天。舟人相呼起，稍出芦苇间。暗中各纷拿，四听声正欢。开户视所从，大江自漫漫。众星若连珠，累累浮深渊。津涯杳难知，势与天地宽。俯见舟楫微，万牛一毛然。虎豹嗥岸傍，蛟龙浮其涎。兢兢抱危惧，忽忽忘食眠。人生诚多忧，况乃行路难。
早行
作者：刘敞
朝代：宋

雨息风亦止，落月犹在天。舟人相呼起，稍出芦苇间。暗中各纷拿，四听声正欢。开户视所从，大江自漫漫。众星若连珠，累累浮深渊。津涯杳难知，势与天地宽。俯见舟楫微，万牛一毛然。虎豹嘷岸傍，蛟龙浮其涎。兢兢抱危惧，忽忽忘食眠。人生诚多忧，况乃行路难。
时会堂二首
作者：刘敞
朝代：宋

雪霁苍山未有尘，阳崖气色已含春。不关南国年芳早，自有东藩欲贡新。江涌岷山万里来，地蟠昆岭百寻开。故移蒙顶延年味，共献无穷甘露杯。
时会堂二首·其一
作者：刘敞
朝代：宋
体裁：七言绝句

雪霁苍山未有尘，阳崖气色已含春。不关南国年芳早，自有东藩欲贡新。
时会堂二首·其二
作者：刘敞
朝代：宋
体裁：七言绝句

江涌岷山万里来，地蟠昆岭百寻开。故移蒙顶延年味，共献无穷甘露杯。
昆丘台
作者：刘敞
朝代：宋

重峦似欲学层城，上有帝宫人不行。访古寻幽复观化，垂杨生肘未曾惊。
昆丘台
作者：刘敞
朝代：宋

重峦似欲学层城，上有帝宫人不行。
访古寻幽復观化，垂杨生肘未曾惊。
春日作
作者：刘敞
朝代：宋
体裁：古风

天王城西金明池，三月欲尽花菲菲。游人白马黄金羁，騑骖结驷来金堤。禁城恩波无远迩，清光面面均流水。
春日小园忆张六
作者：刘敞
朝代：宋
体裁：五言律诗

不见张公子，春游分寂寥。独行愁楚泽，何处榜吴桡。芳树皆宜笑，垂杨总细腰。一樽成强醉，四望欲魂销。
春日楼上二首
作者：刘敞
朝代：宋

春流抱城郭，暖色媚楼台。麦秀闻雉雊，鹳鸣知雨来。浮烟著垂柳，晴雪落新梅。此地春愁阔，无人共一杯。跃鱼依暖景，归雁逐轻风。隔水麦苗绿，入檐花萼红。郊原共郁郁，云日故融融。醉眼伤千里，非关江上风。
春日楼上二首·其一
作者：刘敞
朝代：宋

春流抱城郭，暖色媚楼台。
麦秀闻雉雊，鹳鸣知雨来。
浮烟着垂柳，晴雪落新梅。
此地春愁阔，无人共一杯。
春日楼上二首·其一
作者：刘敞
朝代：宋

春流抱城郭，暖色媚楼台。麦秀闻雉雊，鹳鸣知雨来。浮烟著垂柳，晴雪落新梅。此地春愁阔，无人共一杯。
春日楼上二首·其二
作者：刘敞
朝代：宋

跃鱼依暖景，归雁逐轻风。隔水麦苗绿，入檐花萼红。郊原共郁郁，云日故融融。醉眼伤千里，非关江上风。
春日楼上二首·其二
作者：刘敞
朝代：宋

跃鱼依暖景，归鴈逐轻风。
隔水麦苗绿，入檐花蕚红。
郊原共欎欎，云日故融融。
醉眼伤千里，非关江上风。
春旱天多风赠深甫
作者：刘敞
朝代：宋
体裁：古风

春旱天多风，十步不见人。自非势利役，谁肯轻出门。我亦闭户居，寂寞卧晏温。叹息中庭花，散随扶摇翻。百芳半摧折，白日或翳昏。安得超尘埃，高乘云雷奔。壮心更激烈，中热生肺肝。愧君忧陋巷，眷眷迂轻轩。高论清我怀，忽然失冥烦。
春晚
作者：刘敞
朝代：宋

芳菲不少住，白日定空长。庭树暗新绿，春衣生晚凉。悠悠向时节，细细到壶觞。谁使风前絮，来参醉后狂。
春晚
作者：刘敞
朝代：宋

芳菲不少住，白日定空长。
庭树暗新绿，春衣生晚凉。
悠悠向时节，细细到壸觞。
谁使风前絮，来参醉后狂。
春晚小园
作者：刘敞
朝代：宋

岁华一何速，春物俱已老。绿柳低映墙，皋兰生满道。郊居止幽旷，野色慰怀抱。入鸟不乱群，闭门但却埽。平生佯狂性，更觉高卧好。不及古之人，吾谁玩芳草。
春晚小园
作者：刘敞
朝代：宋

歳华一何速，春物俱已老。
绿柳低映墻，皋兰生满道。
郊居止幽旷，野色慰怀抱。
入鸟不乱羣，闭门但郄埽。
平生佯狂性，更觉高卧好。
不及古之人，吾谁玩芳草。
春晴小园偶步
作者：刘敞
朝代：宋
体裁：五言律诗

弱弱纤纤柳，朱朱白白花。春风最无赖，客鬓亦空华。草色明深径，泉声落浅沙。江枫千里思，醉眼向天涯。
春暮到小园
作者：刘敞
朝代：宋

春余百芳歇，乔木有轻阴。
客子成春服，商絃应鸣琴。
独行迕世俗，长往期山林。
庭竹风正驶，池波雨已深。
临流窥跃鱼，倚杖聆迁禽。
顺时寄俯仰，适兴契飞沈。
试谢及门客，未惭招隐吟。
春暮到小园
作者：刘敞
朝代：宋

春馀百芳歇，乔木有轻阴。客子成春服，商弦应鸣琴。独行迕世俗，长往期山林。庭竹风正驶，池波雨已深。临流窥跃鱼，倚杖聆迁禽。顺时寄俯仰，适兴契飞沈。试谢及门客，未惭招隐吟。
春暮闻莺
作者：刘敞
朝代：宋

醉裏春空尽，江边客未归。
可怜鸣晛晥，似欲诉芳菲。
珍树移时语，残花入眼稀。
离居亦幽独，求友莫相违。
春暮闻莺
作者：刘敞
朝代：宋

醉里春空尽，江边客未归。可怜鸣晛皖，似欲诉芳菲。珍树移时语，残花入眼稀。离居亦幽独，求友莫相违。
春草
作者：刘敞
朝代：宋
体裁：七言绝句

春草绵绵不可名，水边原上乱抽荣。似嫌车马繁华处，才入城门不见生。
春阴
作者：刘敞
朝代：宋
体裁：古风

朝日送风光，宿云浓不卷。微阴助惆怅，旅思增婉婉。新花秀且含，芳草绿更远。乐赏及融怡，春晖未应晚。
春阴
作者：刘敞
朝代：宋

楚山春阴谁复数，朝朝出云暮暮雨。高唐恍惚信有神，晦明代谢今犹古。蜀江渺渺水东流，苦雾凄雨翻似秋。日月高悬不可遇，眼看卑湿令人愁。
春阴
作者：刘敞
朝代：宋

楚山春阴谁復数，朝朝出云暮暮雨。
高唐恍惚信有神，晦明代谢今犹古。
蜀江渺渺水东流，苦雾凄雨翻似秋。
日月高悬不可遇，眼看卑湿令人愁。
春阴
作者：刘敞
朝代：宋
体裁：五言律诗

江上浮云聚，城中暮景兼。东风酒味溢，小雨客愁添。寒色端侵牖，斜阳不满帘。滞留成楚老，卑湿意无嫌。
昨日风赠王舒
作者：刘敞
朝代：宋
体裁：古风

昨日风，今日雨，门前泥坑昨夜土。秋怀悽怆谁最多，江南秀才洛下旅。十年麻衣走南北，饥寒不比仓中鼠。悠悠暖日庇重云，举头看天不得语。
昼寝
作者：刘敞
朝代：宋
体裁：七言律诗

屋边高树绿云阴，堂下清池碧玉深。卧想溪山迷远近，梦为鱼鸟或飞沉。治逢平日如无事，老觉衰容稍见侵。聊取南华寄齐物，不为东武极悲吟。
昼寝三首
作者：刘敞
朝代：宋

日出百事集，人生亦多忧。曲肱试少息，乃得逍遥游。圉圉为潜鱼，因之乘波流。翻翻为飞鸟，爰以凌空游。在己孰是非，于物任沈浮。观化悟独乐，真伪竟悠悠。成败劳耳目，是非丧神虑。我生天地间，安得弃之去。始疑昏逾明，渐觉梦胜寤。但可寐无聪，安知岁云暮。神交既倜傥，魄定奚忧惧。此以遣朝昏，因之保吾素。久思谢时俗，奔走难自谐。逍遥衡门下，虽陋得我怀。汲彼井底泉，扫兹风中埃。歊蒸为之去，襟抱萧然开。养心贵能适，造适不及排。胡为车马客，一往忘归来。
昼寝三首·其一
作者：刘敞
朝代：宋

日出百事集，人生亦多忧。曲肱试少息，乃得逍遥游。圉圉为潜鱼，因之乘波流。翻翻为飞鸟，爰以凌空游。在己孰是非，于物任沈浮。观化悟独乐，真伪竟悠悠。
昼寝三首·其一
作者：刘敞
朝代：宋

日出百事集，人生亦多忧。
曲肱试少息，乃得逍遥游。
圉圉为潜鱼，因之乘波流。
翻翻为飞鸟，爰以凌空游。
在己孰是非，于物任沈浮。
观化悟独乐，真僞竟悠悠。
昼寝三首·其三
作者：刘敞
朝代：宋
体裁：古风

久思谢时俗，奔走难自谐。逍遥衡门下，虽陋得我怀。汲彼井底泉，扫兹风中埃。歊蒸为之去，襟抱萧然开。养心贵能适，造适不及排。胡为车马客，一往忘归来。
昼寝三首·其二
作者：刘敞
朝代：宋

成败劳耳目，是非丧神虑。我生天地间，安得弃之去。始疑昏逾明，渐觉梦胜寤。但可寐无聪，安知岁云暮。神交既倜傥，魄定奚忧惧。此以遣朝昏，因之保吾素。
昼寝三首·其二
作者：刘敞
朝代：宋

成败劳耳目，是非丧神虑。
我生天地间，安得弃之去。
始疑昏逾明，渐觉梦胜寤。
但可寐无聪，安知歳云暮。
神交既倜傥，魄定奚忧惧。
此以遣朝昏，因之保吾素。
昼寝上府公
作者：刘敞
朝代：宋

长日无所为，高卧聊自如。
清风拂庭树，萧萧窗户虚。
旷逸追羲皇，粹和反华胥。
畅然物外游，谓若天下无。
方今少阳交，田野东作初。
壮者固不暇，老者日竞趋。
胡为乃自便，徐徐以于于。
从吏代力耕，饱食良自娱。
事贤庇敏政，宿官特多余。
念兹寄幽閒，未觉劳簿书。
但恨不可雕，正当砭其愚。
昼寝上府公
作者：刘敞
朝代：宋

长日无所为，高卧聊自如。清风拂庭树，萧萧窗户虚。旷逸追羲皇，粹和反华胥。畅然物外游，谓若天下无。方今少阳交，田野东作初。壮者固不暇，老者日竞趋。胡为乃自便，徐徐以于于。从吏代力耕，饱食良自娱。事贤庇敏政，宿官特多馀。念兹寄幽閒，未觉劳簿书。但恨不可雕，正当砭其愚。
晏公挽词三首
作者：刘敞
朝代：宋

望苑牧英隽，岩廊奉德音。功如四支重，化以二南深。安仰嗟维石，能传赖碎金。浮云送哀挽，惨澹更为霖。简易能容士，精诚乐与贤。如何五湖上，非复赤松年。几几空遗舄，悠悠不问天。独应春辍相，令望故依然。衮韨三司旧，笳箫一品荣。独伤去国意，仍以抚封行。落日白驹影，空林黄鸟声。公归那不复，悽怆国人情。
晏公挽词三首·其一
作者：刘敞
朝代：宋
体裁：五言律诗

望苑牧英隽，岩廊奉德音。功如四支重，化以二南深。安仰嗟维石，能传赖碎金。浮云送哀挽，惨澹更为霖。
晏公挽词三首·其三
作者：刘敞
朝代：宋

衮韨三司旧，笳箫一品荣。独伤去国意，仍以抚封行。落日白驹影，空林黄鸟声。公归那不复，悽怆国人情。
晏公挽词三首·其三
作者：刘敞
朝代：宋

衮韨三司旧，笳箫一品荣。
独伤去国意，仍以抚封行。
落日白驹影，空林黄鸟声。
公归那不復，悽怆国人情。
晏公挽词三首·其二
作者：刘敞
朝代：宋

简易能容士，精诚乐与贤。如何五湖上，非复赤松年。几几空遗舄，悠悠不问天。独应春辍相，令望故依然。
晏公挽词三首·其二
作者：刘敞
朝代：宋

简易能容士，精诚乐与贤。
如何五湖上，非復赤松年。
几几空遗舄，悠悠不问天。
独应春辍相，令望故依然。
晒书
作者：刘敞
朝代：宋

藏书不满万，幽蠧亦时除。
上有朝廷副，多从秦汉余。
山川迷禹穴，云海隔昆墟。
持此遗清白，归为林下居。
晒书
作者：刘敞
朝代：宋

藏书不满万，幽蠹亦时除。上有朝廷副，多从秦汉馀。山川迷禹穴，云海隔昆墟。持此遗清白，归为林下居。
晓晴
作者：刘敞
朝代：宋

朝光出屋角，鸟雀声正喧。
天寒未能起，缊袍有余温。
智士困朝市，勇士敝中原。
自古贵高卧，岂嫌长闭门。
晓晴
作者：刘敞
朝代：宋

朝光出屋角，鸟雀声正喧。天寒未能起，缊袍有馀温。智士困朝市，勇士敝中原。自古贵高卧，岂嫌长闭门。
晓至池上
作者：刘敞
朝代：宋

宿雨坠高叶，薄云丽朝阳。
园林澹澹秋，庭户萧萧凉。
水浅鱼怫郁，荷深鹭低昂。
幽怀欣自得，佳赏契所望。
忽恐羣动作，深林沸蜩螗。
晓至池上
作者：刘敞
朝代：宋

宿雨坠高叶，薄云丽朝阳。园林澹澹秋，庭户萧萧凉。水浅鱼怫郁，荷深鹭低昂。幽怀欣自得，佳赏契所望。忽恐群动作，深林沸蜩螗。
晓起
作者：刘敞
朝代：宋
体裁：古风

栖乌未动清漏残，寥寥空堂生早寒。相重树色如泼墨，欲落月采成渥丹。市声嘈嘈入人耳，自笑带星还若此。
晚凉
作者：刘敞
朝代：宋
体裁：五言律诗

楚山何处雨，天气晚来凉。返照原野静，清风松桂香。高楼半云雾，远水入沧浪。幽意惊飞动，真凭酒散狂。
晚凉
作者：刘敞
朝代：宋

落日蔽昆崙，微风起阊阖。虫声语悽恻，树影翻离合。蚤露结明珠，圆蟾瑩尘匣。浩歌始自放，喟此区中狭。
晚凉
作者：刘敞
朝代：宋
体裁：古风

落日蔽昆崙，微风起阊阖。虫声语悽恻，树影翻离合。蚤露结明珠，圆蟾莹尘匣。浩歌始自放，喟此区中狭。
晚景
作者：刘敞
朝代：宋

结庐玩蓬藿，反畏人足闻。
杖藜有时去，入兽不乱羣。
疏雨洗徂暑，夕阳澹微曛。
俛仰多物态，逍遥遣尘纷。
兴适将何述，寄心孤飞云。
晚景
作者：刘敞
朝代：宋

结庐玩蓬藿，反畏人足闻。杖藜有时去，入兽不乱群。疏雨洗徂暑，夕阳澹微曛。俛仰多物态，逍遥遣尘纷。兴适将何述，寄心孤飞云。
晚晴小园
作者：刘敞
朝代：宋
体裁：七言排律

野客幽居何处寻，小园荒径似山林。雨足虾蟆何自喜，秋来蟋蟀竞悲吟。丹青果实同时熟，红白荷花相映深。可怨幽兰老堂下，无端柔蔓上城阴。微茫返照楼头出，萧索孤烟天际沉。楚泽偏伤千里目，西风自觉倦登临。
晚步
作者：刘敞
朝代：宋
体裁：七言绝句

城头雪色连云色，池面冰光乱日光。泥滑应须劳杖履，幽期恐后野梅芳。
晚步城上寄贡甫
作者：刘敞
朝代：宋
体裁：七言绝句

雨过行寻旧履綦，江南山色远相随。池塘芳草新无限，还引新诗入梦思。
晚泊对月
作者：刘敞
朝代：宋

川光晚都白，岸色远全青。明月随孤剑，浮槎送客星。南飞鹊扰扰，北向雁冥冥。谁谓悲歌短，能吟酒易醒。
晚泊对月
作者：刘敞
朝代：宋

川光晚都白，岸色远全青。
明月随孤剑，浮槎送客星。
南飞鹊扰扰，北嚮雁冥冥。
谁谓悲歌短，能吟酒易醒。
晚过深甫
作者：刘敞
朝代：宋

忽忽衡门下，几希田舍翁。有时寄一笑，目送南飞鸿。今旦天正佳，草树摇春容。忽惊枝上花，飘落随西风。偶然幽兴展，思乐古人同。尘埃比殊深，杖屡亦可通。谁谓车马多，澹如初不逢。
晚过深甫
作者：刘敞
朝代：宋
体裁：古风

忽忽衡门下，几希田舍翁。有时寄一笑，目送南飞鸿。今旦天正佳，草树摇春容。忽惊枝上花，飘落随西风。偶然幽兴展，思乐古人同。尘埃比殊深，杖屦亦可通。谁谓车马多，澹如初不逢。
晚过西湖
作者：刘敞
朝代：宋

日暮无与适，缓带此逍遥。湖光悦我心，步上西城桥。远烟被林莽，楼阁隐岧峣。归鸟先后飞，夕风正飘飘。怅然念远渚，兴尽复行谣。
晚过西湖
作者：刘敞
朝代：宋

日暮无与适，缓带此逍遥。
湖光悦我心，步上西城桥。
远烟被林莽，楼阁隐岧嶤。
归鸟先后飞，夕风正飘飘。
怅然念远渚，兴尽復行謡。
晦日
作者：刘敞
朝代：宋
体裁：五言律诗

是月佳游胜，兹辰旧俗同。会须陶一醉，相与送诸穷。江柳参差绿，林花点染红。春期犹大半，作意竞东风。
晦日自荐福院泛舟上女郎台
作者：刘敞
朝代：宋
体裁：五言律诗

晦日疑春晚，佳辰强客游。放船无用楫，置酒不惊鸥。牵率忘多病，登临乱百忧。繁阴欺白日，容易暮云浮。
晨至西阳池示同行
作者：刘敞
朝代：宋

风定水逾静，雨收天倍高。分明写冰鉴，深浅露秋毫。车马情颇厌，山林心正劳。观鱼近至乐，相与更临濠。
晨至西阳池示同行
作者：刘敞
朝代：宋

风定水逾静，雨收天倍高。
分明写冰鑑，深浅露秋毫。
车马情颇厌，山林心正劳。
观鱼近至乐，相与更临濠。
晴日后园
作者：刘敞
朝代：宋

羣鸟飞朝日，鸣鹤响晴空。
宿雪乍消释，滞阴反冲融。
幽居亦可爱，老圃愿与同。
负暄空林下，游目故城东。
世事见流水，岁华指飞蓬。
酣歌用自适，贫贱何必终。
晴日后园
作者：刘敞
朝代：宋

群鸟飞朝日，鸣鹤响晴空。宿雪乍消释，滞阴反冲融。幽居亦可爱，老圃愿与同。负暄空林下，游目故城东。世事见流水，岁华指飞蓬。酣歌用自适，贫贱何必终。
暖景偶作
作者：刘敞
朝代：宋
体裁：古风

垂杨欲吐花，芳草遍抽芽。低风动帘幕，细雨湿堤沙。暖景荡愁思，一城千万家。
暮冬寄盐城弟二首
作者：刘敞
朝代：宋

流水应无极，东流向海城。殷勤嘱双鲤，为寄别离情。海上春常早，相思正一涯。北风吹雪尽，遥想折梅花。
暮冬寄盐城弟二首·其一
作者：刘敞
朝代：宋
体裁：五言绝句

流水应无极，东流向海城。殷勤嘱双鲤，为寄别离情。
暮冬寄盐城弟二首·其二
作者：刘敞
朝代：宋
体裁：五言绝句

海上春常早，相思正一涯。北风吹雪尽，遥想折梅花。
暮角
作者：刘敞
朝代：宋
体裁：五言律诗

落日孤城闭，高风暮角愁。边声乱归马，物色向新秋。尚有单于怨，仍传出塞忧。时平翻感激，不语看层楼。
暴雨
作者：刘敞
朝代：宋
体裁：五言律诗

山晚云雾合，江秋风雨多。凭夷何事舞，楚水忽翻波。黯黯夕阳尽，翩翩暮鸟过。轻舟送两桨，闻唱石城歌。
曲水台竹间默坐
作者：刘敞
朝代：宋
体裁：古风

杖履不能远，逍遥池上林。微风起众响，炎日隔繁阴。斐亹激流泉，间关语鸣禽。放怀在离人，寄赏欣会心。既谢朝市喧，亦忘山谷深。虽知非吾室，犹以开烦襟。
曲阳亭送别
作者：刘敞
朝代：宋
体裁：古风

海滨寂寥地，送别何须频。数上曲阳亭，自然愁旅人。晴日排寒色，清光湛奫沦。微风海上来，满目飞鱼鳞。孤云去无所，野鸟鸣相驯。信美非吾土，送目倦南津。
曹秀之待制罢福建还朝刘君玉待制自长沙移邓俱会郡下作七言叙别
作者：刘敞
朝代：宋
体裁：七言律诗

华阁昭回云汉间，侍臣高选奉清閒。曹刘共许同时贵，楚粤初看报政还。邂逅相逢惊远别，从君一笑发愁颜。莫教铙鼓催行色，更益春风雨鬓斑。
月下
作者：刘敞
朝代：宋
体裁：七言绝句

蟾蜍滴露侵石垣，松桧吟风如涧泉。夕梦未穷山路远，自疑乘月弄潺湲。
月夜
作者：刘敞
朝代：宋

清风卷云天雨霜，众星灭没月腾光。纷纭六幕含苍苍，瑩如冰壶察毫芒。太虚真人河汉旁，攀援桂枝曳霓裳。紫贝为阙白玉堂，珠筵瑶席罗羽觞。倚风微吟声抑扬，揖我起游谓我臧。左骖蛟螭左凤凰，倏忽万里天路长。尘埃下土殊茫茫，乐如何其乐未央。
月夜
作者：刘敞
朝代：宋
体裁：古风

清风卷云天雨霜，众星灭没月腾光。纷纭六幕含苍苍，莹如冰壶察毫芒。太虚真人河汉旁，攀援桂枝曳霓裳。紫贝为阙白玉堂，珠筵瑶席罗羽觞。倚风微吟声抑扬，揖我起游谓我臧。左骖蛟螭左凤凰，倏忽万里天路长。尘埃下土殊茫茫，乐如何其乐未央。
月夜
作者：刘敞
朝代：宋

清风卷云天雨霜，众星灭没月腾光。
纷纭六幕含苍苍，莹如冰壶察毫芒。
太虚真人河汉旁，攀援桂枝曳霓裳。
紫贝为阙白玉堂，珠筵瑶席罗羽觞。
倚风微吟声抑扬，揖我起游谓我臧。
左骖蛟螭左鳯凰，倏忽万里天路长。
尘埃下土殊茫茫，乐如何其乐未央。
月夜二首
作者：刘敞
朝代：宋

月出浮云尽，风生中夜清。星辰竞摇动，河汉湛虚明。老树稀疏影，惊禽断续声。秋怀先已乱，蟋蟀更宵征。凉月含秋色，江天复雨晴。风雪异明灭，河汉亦凄清。惊鹊时翻树，悲笳远过城。不眠看列宿，磊落背人倾。
月夜二首·其一
作者：刘敞
朝代：宋
体裁：五言律诗

月出浮云尽，风生中夜清。星辰竞摇动，河汉湛虚明。老树稀疏影，惊禽断续声。秋怀先已乱，蟋蟀更宵征。
月夜二首·其二
作者：刘敞
朝代：宋

凉月含秋色，江天复雨晴。风雪异明灭，河汉亦凄清。惊鹊时翻树，悲笳远过城。不眠看列宿，磊落背人倾。
月夜二首·其二
作者：刘敞
朝代：宋

凉月含秋色，江天復雨晴。
风雪异明灭，河汉亦凄清。
惊鹊时翻树，悲笳远过城。
不眠看列宿，磊落背人倾。
月夜期江梅两君不至闻在李二审言家饮
作者：刘敞
朝代：宋

日入更洒埽，翛然庭槛空。酒杯落明月，白羽来清风。佳兴自不浅，幽人无与同。徘徊卧林下，重露沾兰丛。
月夜期江梅两君不至闻在李二审言家饮
作者：刘敞
朝代：宋

日入更洒埽，翛然庭槛空。
酒杯落明月，白羽来清风。
佳兴自不浅，幽人无与同。
徘徊卧林下，重露霑兰丛。
月夜独酌
作者：刘敞
朝代：宋

凉月破云涵碧霄，暂怜庭宇断尘嚣。露翻高树光明灭，风度疏篁影动摇。惊鹊似投人处息，暗虫如恨岁华凋。短歌薄酒清辉里，百感先秋不自聊。
月夜独酌
作者：刘敞
朝代：宋

凉月破云涵碧霄，暂怜庭宇断尘嚣。
露翻高树光明灭，风度疏篁影动摇。
惊鹊似投人处息，暗虫如恨歳华凋。
短歌薄酒清辉裏，百感先秋不自聊。
月夜独饮
作者：刘敞
朝代：宋

霜落月更白，云开天正青。捲帘邀玉兔，引酒劝天星。起舞凭相属，高歌愿共听。春宵谁谓短，罍罄适添瓶。
月夜独饮
作者：刘敞
朝代：宋

霜落月更白，云开天正青。
捲帘邀玉兔，引酒劝天星。
起舞凭相属，高歌愿共听。
春宵谁谓短，罍罄适添缾。
月夜闻唱歌
作者：刘敞
朝代：宋

满城明月中宵白，淮南唱歌如淮北。
春风忽起高入云，余声却下盘阡陌。
南音俚曲自相知，时復一笑情熙熙。
谁道幽兰白雪好，只见独謡应独悲。
月夜闻唱歌
作者：刘敞
朝代：宋

满城明月中宵白，淮南唱歌如淮北。春风忽起高入云，馀声却下盘阡陌。南音俚曲自相知，时复一笑情熙熙。谁道幽兰白雪好，只见独谣应独悲。